
WILLIAM CAREY? William Carey? Cine sa fie oare? ma intre-ba, nu prea demult, un pastor onorabil din 
tara noastra. 

Aceasta carte, scrisa cu competenfa binecunoscuta de pastorul Robert Farelly, va putea sa lamureasca 
lucrul acesta si pentru multi crestini de limba franceza care, poate, nu stiu cine este William Carey. 

AM, totusi, afirma ca Biserica crestina i-ar fi mai indatorata lui deck oricarui alt barbat, de la Sfintul 
Pavel incoace. Entuzias-mul lor este, fara indoiala, excesiv, el indicind, in orice caz, faptul ca merita sa-l 
cunoastem pe acest fondator al misiunilor moderne. 

Cind esti in prezenta unui om ca William Carey, te intrebi ce sa admiri mai mult la el: 

- harul lui Dumnezeu care a ridicat din nimic (se relateaza ca pastorul care l-a botezat pe W. Carey a 
notat" in ziua aceea in jur-nalul saw „Am botezat astazi un biet cizmar") un slujitor de o ase-menea 
anvergura, cu nenumarate talente, printre care uimitoarea lui usurinta de a invata o limba straina n-a 
fost deloc de neglijat, 

- sau credinta celui care a fost obiectul acestui bar. 

kkk 

Daca noi nu putem deck sa-L laudam pe Dumnezeu pentru harul Sau, credinta martorului William Carey, 
intrat acum in marele nor al martorilor, ramine pentru noi un exemplu si un apel emo-tionant sa alergam 
pe calea care ne este si ne ramine larg deschisa: evanghelizarea lumii. 

#=* 

William Carey a fost UN OM AL BIBLIEI. El s-a hranit din ea. El i s-a supus fara rezerve. Ea este 
adevarul, asa ii places lui sa proclame; si pentru ca este adevarul, el o duce si altora; o traduce; o 
tipareste pentru ca un mare numar de oameni sa aiba acces la ea. 

El a fost UN OM AL RUGACIUNII. Cite imprejurari in care n-a avut ce sa faca decit sa se agate de 
Dumnezeul sau; dar si ce experienta atunci a rugaciunii eficiente! Despre rugaciunea sa s-a zis ca era 
„mai tare decit Dumnezeu". 

Patruns de Cuvintul Dumnezeului sau, plin de Spiritul Lui, W. Carey a devenit si a ramas UN OM AL 
VIZI UNH. Viziune a mul-timilor care se pierd de-a lungul si latul lumii; elevii din micuta sa scoala din 
Anglia au relatat ca, adesea, la lecfiite de geografie, cind arata pe harta anumite tari, ei il auzeau 
murmurind: „Sunt pa-ginif A fost omul acestei viziuni si acestei pasiuni pentru suflete. Pentru el, totul era 
subordonat mintuirii celor pierduti. 

Viziune de asemenea a puterii lui Dumnezeu de la care se poate astepta ceva si pentru care putem 
intreprinde lucruri mari. 

Dar daca W. Carey a avut influenta considerabila care i se atri-buie, lucrul acesta este, in buna parte, in 
mod sigur, din cauza notiunii sale despre Biserica. El crede si predica - dupa Scriptura - ca Biserica este 
comunitatea celor care au fost nascuti din nou la viata de Sus, si care, toti impreuna, isi dau mina pentru 


slujirea Domnului. Crestinul baptist care a fost William Carey n-a vrut sa fie un om singur, ca atitia alfii 
inaintea lui; el a fost OM AL BISERICII in sensul ca puternica sa convingere era ca evanghe-lizarea - 
care este misiunea esentiala a Bisericii - nu poate fi lu-crarea unui om, ci a Bisericii insasi. 

William Carey a fost un autentic discipol al lui Isus Cristos. La aceasta il cheama Dumnezeu pe fiecare 
credincios. 

Andre Thobois 


CAPITOLUL 1 Începuturi 
Ne este greu, astazi, sa ne dam seama ca a existat o vreme in care Biserica intrezarea cu un fel de oroare 
perspectiva evocata de unii crestini deosebit de indrazneti, sau ciudat de fanatici de a forma o societate 
avind ca scop convertirea paginilor la credinta cres-tina. Cum, sa arunci perlele Evangheliei inaintea 
porcilor! Impru-dentul care, cu o suta de ani inaintea lui Carey, avusese ideea stranie, primita de altfel cu o 
batjocura aproape universala, de a se lansa intr-o asemenea aventura, a plecat singur, pentru a salva 
onoarea Bisericii, sa moara ca martir al cauzei misionare din Surinam, in Guyana olandeza. Era un 
german, Ernest von Welz, in 1664. Cu un secol si jumatate inaintea lui se nascuse protestan-tismul, din 
aceasta Reforma care trebuia, aşa afirmasera promo-torii ei, sa readuca Biserica la izvoarele evanghelice 
si apostolice. Preocuparile doctrinale sau ecleziastice, sau chiar numai politice, sa fi fost oare atunci intr- 
atit de imperative si obsedante, incit sa se fi uitat una din caracteristicile esentiale ale creştinismului din 
prima generatie, fervoarea misionara? Este adevarat ca au fost si alte scapari din vedere suparatoare... 
William Carey si-a inscris numele in istorie ca eel care a reusit sa smulga Biserica din uitare, care nu era 
poate decit lene sau somn spiritual, bineinteles, in detrimentul ei. A fost o intreprin-dere de credinta, de 
curaj, de tenacitate cea care a putut duce la un asemenea rezultat. Dar aspectul aproape miraculos al 
acestei lu-crari tine mai putin de roadele sale cit de contrastul uluitor intre 

aceste rezultate, despre care se stie ca s-au raspindit pe toata supra-fata globului, si umilinta 
inceputului ei. Misiunile evanghelice, care sunt prezente pretutindeni unde marturia adusa lui 
Cristos tre-buie proclamata, au inceput undeva prin Anglia, cu un nucleu de doisprezece pastori 
de provincie, care, atitati insistent de catre unul dintre ei, au hotarit sa se grupeze si sa acMoneze, 
s-au consti-tuit intr-o societate misionara si au facut pe loc colecta pentru stringerea de fonduri. 
Treisprezece lire sterline au intrat astfel in casa de bani a casierului nou numit. Este adevarat ca 
unul din cei doisprezece, neavind nici argint, nici aur, fiind foarte sarac, a dat totusi ceea ce avea, 
viata sa: William Carey. La banca lui Dumne-zeu, o viata este un capital cu un venit nesecat. 
Daruirea acestei vieti face obiectul acestei relatari si a tot ceea ce urmeaza. Aceasta se intimpla pe 
vremea cind Revolutia France-za scandaliza si ingrijora multa lume, si cind Napoleon Bonaparte 
urma sa porneasca la drum pentru a reface Europa in felul sau... un alt aventurier, dar nu din 
acelasi filon. 

Totul are un inceput, dar nu este usor sa situezi foarte exact un inceput. Pentru William Carey, 
inceputul trebuie plasat fara indo-iala intr-un atelier prapadit de cizmarie in satucul Moulton, 
comi-tatul Northamptonshire, in Anglia. Dar este vorba de un cizmar destul de neobisnuit. In 
timp ce miinile ii robotesc pe piele, cind pantoful prinde forma pe calapodul de fonta si cind 
ciocanul ii ca-denteaza, cu loviturile lui, gindurile si visarile, tocmai aceste gin-duri si aceste 
visari sunt de o fantezie iesita din comun: ca urmare, el navigheaza de-a lungul si de-a latul 
oceanelor, viziteaza lumi indepartate si misterioase scuf undate in ceata incertitudinilor, si apoi 


vibreaza intens la surdele chemari a nu stie exact ce anume. Acest ceva care vine in el dinspre 
hotarele visului il munceste si-l chi-nuie. Cind, cu rucsacul in spate, strabate tinutul pentru a 
duce la domiciliu incaltamintea reparata sau pentru a cauta de lucru, spi-ritul lui nu inceteaza sa-l 
framinte. 

Este adevarat, el a fost dintotdeauna sensibil la freamatul venit din orizonturi indepartate. In rest, 
ca toata tara de altfel, a urmarit de la inceput, cu pasiune, eforturile colonistilor americani si ale 
lui George Washington pentru scuturarea jugului britanic. Oare Washington nu este originar din 
aceasta parte a Angliei? Toata tara 

este de partea lui, si cu atit mai rau pentru regele Angliei! Sun tern intr-adevar in 1785. Razboiul 
de Independents tocmai se termi-nase, dar toji ii mai resimt tumultul. 

America e departe, dar imaginatia hoinara a lui William Carey rataceste si mai departe. El a citit 
jurnalul de calatorie al capitanu-lui Cook care i-a inflacarat pe toti tinerii englezi, ca si pe cei ba- 
trini. Britanicii sunt oamenii marii si ai calatoriei. Se dau in vint dupa marile aventuri care-i 
poarta pe cutezatorii marinari de cea-lalta parte a pamintului, in marile Sudului, catre insule. 
Insulele! Cuvint seducator. lata ani de zile in care tinarul Carey rumega toate povestirile 
faimosului calator. El viseaza la ele. !si mai aduce el aminte ca, pe cind era inca baiat, dar citea 
cu o curiozitate devo-ranta tot ce-i cadea in mina, citind istoria lui Cristofor Columb si 
pasionindu-se obsesiv, pina la refuz de ea, a fost supranumit de co-legii sai Cristofor Columb? 
Chiar de atunci, cind il stapinea o idee, el era framintat, modelat, stapinit, istovit de ea. Si ii 
istovea si pe altii cu ea. 

Cu toate acestea, acest cizmar cu mintea hoinara n-a incetat sa ne uimeasca. O carte, mai multe 
carti sunt deschise in jurul lui pe tejghea, in atelier. El arunca o privire cind peste una, cind peste 
cealalta. Parca ar trai in acelasi timp o viata dubla: ca cizmar, el bate pielea, o taie, tigheleste 
carimbii, incleiaza caputele la pantof i, bate cuie, razuieste si lustruieste. In acest timp, celalalt 
om din el urmareste cu privirea paragrafele din gramatica sa greceasca sau latineasca. Dar asta 
tine deja de domeniul trecutului. Acum a ajuns la ebraica. El inmagazineaza pagini intregi de 
vocabular. Invata gramatica pe dinafara. Vrea sa citeasca Vechiul Testament in original, in 
ebraica, Noul Testament in greaca. Indata ce ziua de munca este terminata, copiii fiind in pat, iar 
sotia cirpind haine la lumina lampii, el isi ia cartile si continua. 

Si iata-l pe neobisnuitul cizmar. El mai este si invatator. Exem-plul tatalui sau i-a dat ideea 
aceasta. Gasind ca veniturile sale sunt prea modeste, isi mareste mijloacele de trai predind si 
altora cu-nostintele dobindite. El a inchiriat o casuta in sat. E micuta. Acolo domneste el peste 
familia sa, peste clasa lui de citiva copii si peste atelierul sau. A gash si modalitatea de a-si 
instala, in pod, o masa ca sa studieze noaptea. Consuma multe luminari. 

In micuta lui scoala, el preda tot ce se poate sau ce trebuie sa predea. A citit mult si a retinut mult, 
de unul singur, caci a fost dat la ucenicie la paisprezece ani. El il continua pe tatal sau Şi, fara in- 
doiala, acesta avea excelente principii de pedagogic Fiul le-a moste-nit si le gaseste bune. 

Putem ghici cam cum arata o scoala sateasca acum doua sute de ani. Carti putine, mobilier scolar 
improvizat. Printre aceasta popu-latie de muncitori, de tesatori si de cizmari lucrind toti la ei 
acasa -masina cu abur nu fusese inca inventata, fiecare camin isi avea ate-lierul sau -, profesorul 
se inscria printre cei mai luminati, sau mai putin prosti. Oricum, el era acela care-si alegea o 
clasa. 

William Carey simte cea mai mare placere sa studieze si sa predea geograf ia. Relatarile despre 
calatoriile capitanului Cook produc un rod neasteptat in aceasta infocare admirabila. William a 
pastrat, printre hirtiile sale, in note scrise de mina, tot ceea ce I-au invatat lecturile sale din rarele 


ziare si din carti despre diferitele tari ale lu-mii si despre populatiile care le locuiesc. El a adunat 
si a lipit, apoi a aplicat pe pereti un anumit numar de foi de hirtie alba pentru a de-sena o harta a 
lumii. Fiecare tara este inscrisa acolo cu toate insem-narile necesare privind dimensiunile, 
populatia, productia, regimurile politice, etc. Aceasta harta construita cu atita rabdare si 
minutiozitate va juca un rol extraordinar in viata lui William Carey! El preda geograf ia, sau, mai 
degraba, o predica. Este patruns de ea. Si de f rica sa nu se insele pe harta plana, si-a modelat un 
glob terestru din piele. Atit pentru el, cit si pentru elevii sai. 

Uimitor cizmar, straniu invatator! Dar nu e numai atit: e si pastor. Sau, mai degraba, e predicator 
laic. Ne aflam in 1785, el va fi ordinat doar peste doi ani: el continua sa predea in micuta lui 
scoala si sa faca sau sa repare incaltamintea. Trebuie sa traiasca, are trei copii. Adunarile carora 
le imparte, cu elocinta de altfel, Cuvintul lui Dumnezeu, sunt dissenters* (sectanti) baptisti, niste 
oameni amariti, mici fermieri sau mici mestesugari. Trei profesiuni il tin destul de greu pe omul 


nostru si pe familia lui. Si apoi, bineinteles, din cind in cind, trebuie sa cumpere carti. 

* Protestanti englezi care au respins nu numai pozitiile bisericii romano-catolice, dar si pe cele ale bisericii nationale, adica ale bisericii anglicane 
care a provenit din Reforms, dar este bi- serica de stat, este episcopal!, si a pastrat multe trasaturi de cult si dogmatice ale bisericii romano- 
catolice. 

lata omul. Se afla la Moulton de un an, va mai sta acolo inca trei ani, inainte de marea aventura a 
vielii sale; dar aceasta aventura el nu o prevede inca, nu o presimte deloc. Numai ca ea este 
obiectul unor confuze framintari launtrice. Citeodata, el se destainuie ci-torva pastori din jur, 
prietenii lui: John Ryland, John Sutcliff, Andrew Fuller, din Ketterling. Ei se ingrijoreaza de 
lucrul acesta si-l interogheaza; el ii nedumereste, ii zapaceste si-i tulbura, pentru ca ghicesc in el 
un om care nu-i f acut dintr-un aluat obisnuit. Este un om muncit de o viziune, de o credinta Şi o 
nerabdare care intoarce totul cu susul in jos. 

Le-a povestit viata lui de pina atunci. De ce sa le f i ascuns aces-tor domni iesiti de pe bancile 
Şcolii ca era un autodidact? 

El se trage din acest tinut, un sat nu prea departe de Moulton, actualul sau domiciliu. S-a nascut la 
Paulerspury. O adunatura de casute cu acoperisuri de paie, unde oamenii traiese din munca 
cimpului si din razboiul de tesut. Jinutul e pu$in vizitat, caci dru-murile sunt proaste. Edmond 
Carey si Elisabeth, sotia sa, traiese inca si sunt tesatori. Cum tatal are cultura, in ciuda unei 
conditii sociale foarte umile, a fost facut invatator. Acestei functii inalte i se adauga aceea de 
paracliser si secretar de parohie. Este un om simplu, drept, pios si care se bucura de stima 
concetatenilor sai. Parohia apartine fireste Bisericii anglicane. 

Pina la virsta de sase ani, bunica, suf let pios, este cea care a avut grija de copii, si pe genunchii ei 
a invatat William sa citeasca din Biblie. Dupa ce batrina doamna a fost chemata la Domnul, Wil- 
liam este dat la scoala. Are la dispozitie citeva carti rare: el le cites-te pe toate, si apoi le reciteste. 
El citeste, tot ce e tiparit si-i cade sub ochi, pagini de almanah sau ziare, rare, dar explorate cu 
pasi-une. El citeste de asemenea din marea carte a naturii, colectioneaza plante si insecte, isi face 
un mic muzeu. Un unchi gradinar ii transmite pasiunea sa pentru plante: el o va avea toata viata. 
Polly, sora lui, care mai tirziu va vorbi cu placere despre fratele ei si va scrie ca sa perpetueze 
amintirile pe care le are despre el, va aminti ca inca din cea mai frageda copilarie, acest baiat 
diferit de ceilalti avea pasiunea curiozitatii si a studiului. Punea mereu intre-bari, si ceea ce i se 
intiparea in memorie nu putea fi sters cu ni-mic. Toate cartile din sat, cele care se pot imprumuta, 
le-a citit. Şi 

cum Mercury este un ziar bine facut, si prin sat trece din casufa in casuta, exista fara incetare 
motiv sa-si aseuta curiozitatea si sa o satisfaca. 

Paisprezece ani. Fiule, ii spune tatal, trebuie sa muncesti. El nu cere mai mult. Cum ii plac 


plantele si cimpul, ce-ar fi sa faca din el un fermier? E dat ca ucenic timp de mai multe lunis dar 
nu poa-te lucra in aer liber si soare; o boala de piele i-o interzice. Vei fi deci cizmar. 

Este o industrie a tinutului, ca si tesutul. Se lucreaza la domici-liu, fireste. Manufacturile, ei da, 
asta va fi mai tirziu. Totul este munca artizanala si familiala. De la paisprezece la douazeci si trei 
de ani, William va practica aceasta meserie ca unul care cauta me-reu sa atinga perfectiunea in 
ceea ce face. 

Pina acum, religia sa a fost cea a baietilor de virsta iui. Merge la predica din obligatie sau pentru 
ca tatal este la amvon. William cunoaste in mare toate istoriile f rumoase din Biblie, mai ales cele 
lu-ate din cartile istorice. El stie catehismul si se crede fara indoiala ajuns in virful cunostintelor 
necesare pentru mintuirea sufletului sau. Ca' si tovarasii sai, el este destul de liber fata de regulile 
de stricta moralitate, si fara indoiala ca are la activ o serie de sotii, minciuni si pungasii manmte, 
ca si alte devieri fara consecinte grave de la morala predicata de la amvon, lucruri obi$nuite la un 
tineret rural de onorabilitate mijlocie. Mai tirziu, el isi va descope-ri, retrospectiv, nenumarate 
pacate foarte negre, el dobindind oda-ta cu virsta si cu cunoasterea o sensibilitate puritana. 
Patronul sau e un domn Nichols, om prea putin religios, dar de o moralitate rigida si care va sti, 
in felul de a se purta cu ucenicul sau, sa scoata in evidenta, la nevoie, anumite lipsuri in ceea ce 
pri-veste morala stabilita. Exista numerosi ucenici si muncitori in ate-lierul acestui domn Nichols, 
si in timp ce uneltele isi vad de treaba cu mult zgomot, discutii pasionate se desfasoara intre unii 
si cei-lalti. Este de altfel in spiritul traditiei, si numerosi sunt cei care, in aceste discutii adesea 
hranite si conduse de spirite putin mai evolu-ate, s-au format din punct de vedere intelectual. 
Unul din cei care l-au elogiat pe William Carey a gasit cuvintul just; aici, in acest atelier retras se 
situeaza „universitatea" in care tinarul si-a facut studiile. Are adesea ocazia sa participe la 
dezbateri, caci a discuta 

este inclinatia temperamentului sau. Adesea se cearta cu unul din tovarasii sai care apartine unei 
biserici de Dissenters. 

Tinarul Carey, dupa cum e de asteptat, apara cu inver§unare punctul de vedere al bisericii al carui 
membru este si iese, in general, invingator din aceste intreceri oratorice. Fara indoiala ca va zimbi 
deseori mai tirziu cind isi va aminti de ispravile sale de avo-cat al bisericii traditionaliste si 
formaliste contra „dissenterului" care proclama prioritatea unei religii a inimii, a experientei vii a 
lui Cristos si a convertirii necesare pentru a fi un crestin autentic. (Nu-si da seama, atunci cind 
iese invingator din aceste dezbateri juvenile, ca, fara stirea Iui, argumentele adversarului sau l-au 
stra-puns in mod periculos. Curind, va baga de seama.) 

într-o zi, el intra in lacasul de cult al dissenterilor, cu ocazia unui post national. El nu asista in 
ziua aceea la serviciul religios al bisericii anglicane, biserica sa, pentru ca biserica oficiala este 
im-potriva revolutionarilor americani care lupta pentru independenta lor. El aude o predica. Se 
grabeste, de altfel, sa uite predica, pentru a nu-si aminti decit textul asupra caruia mediteaza, in 
timp ce, predicatorul, din inaltul amvonului, isi urmeaza propriul fir de gindire. Acest text este 
luat din epistola catre evrei (13:13). Sa iesim din tabara si sa venim la El (Cristos), purtind ocara 
Lui... Deci, cine poarta ocara lui Cristos printre crestinii din Anglia, singurii pe care-i cunoaste, 
daca nu acesti dissenteri, rudele sarace, batjo-corite, mai mult sau mai putin ocarite si brutalizate, 
care se tin in afara bisericii oficiale pentru a ramine fideli adevarurilor Evan-gheliei ce nu poarta 
stampila Majestatii sale regele Angliei si a episcopilor lui! Desigur ca baptistii se afla printre 
dissenteri, dar William Carey nu-i cunoaste inca pe baptisti. Din cauza acestui text, el se hotaraste 
sa iasa din tabara ca sa fie cu cei care poarta ocara lui Cristos. Din acea zi, el va participa la 
serviciile religioase ale dissenterilor. 

Dar tot din acest moment il vor framinta intrebari profunde. Argumentele pe care le-a combatut la 


tovarasul sau de atelier pun stapinire pe el. El se face aparatorul lor contra lui insusi. El este, de 
acum inainte, pentru pietatea inimii, pentru credin^a vie; el intra in rindul „entuziastilor”. 
Experientele sale religioase au fost, pina la aceste hotariri rae- 

morabile, mai degraba mediocre. El a trait dintr-un stoc de amin-tiri biblice sau de lectii de 
catechism. Totusi, fara indoiala, venind timpul si crescind nevoia de a se informa despre toate, 
incepuse sa stea de vorba cu Isus. La prietenii sai dissenteri, el a intrat intr-un climat nou, 
cautarea sa avea sa devina mai intensa. El este uimit, si continua sa caute. incepe sa-i asculte pe 
pastorii si pe invatatorii din Biblie care tree pe acolo si se instruieste. fnca nu are opinii prea clare 
asupra unui mare numar de intrebari. Generatia sa nu se nu-mara oare in Anglia printre cele mai 
dezmostenite din punct de vedere religios si moral? Dar predicile lui John Wesley si ale prie- 
tenilor sai actioneaza asupra mintii oamenilor. Carey isi pune intrebari, se instruieste, 
construieste. Cu toate acestea, nu metodistii vor avea un cuvint hotaritor de spus in formarea sa 
religioasa, ci baptistii. Dar inca n-am ajuns acolo. 

Patronul sau moare in 1779. William Carey are optsprezece ani, si vremea uceniciei sale nu este 
deloc terminate. El intra totusi ca lucrator la un anume Thomas Old. Cistigul este printre cele mai 
mici ce se pot da in mod onorabil unui om bun de corvoada. El se multumeste si cu aceasta. Doi 
ani mai tirziu, in iunie 1781, el se ca-satoreste cu cumnata patronului sau, Dorothy Plackett. Este 
o tina-ra probabil pioasa, dar nestiutoare de carte. Ei traiesc la Hackleton, unde el intra in biserica 
congregationalista. Biserica aceasta va de-veni baptista, dar mai tirziu. La capatul a doi ani si 
jumatate, dupa moartea patronului sau, William Carey ii ia locul. Comertul continua. Se pastreaza 
si astazi tabla indicatoare scrisa cu litere stinga-ce: second hand shoes bought and sold... Se 
cumpara si se vinde in-caltaminte de ocazie. 

Se poate ghici rutina vietii monotone; adesea, evenimentele nu sunt decit interioare. Printre cele 
mai insemnate e ocazia care l-a facut sa se intilneasca cu citiva pastori baptisti adunati la o intru- 
nire frateasca la citiva kilometri departare de el, la Olney. Acesti pastori s-au constituit, de citva 
timp, intr-o asociatie in vederea perfectionarii slujirii lor in biserica. Ei au anual o intrunire a aso- 
ciatiei. La ora mesei, Carey, fara un ban in buzunar, se indepar-teaza: el este invitat totusi sa ia 
parte la masa. Minunat inceput. Un gest de dragoste discreta si frateasca va fi... dar sa nu 
anticipam. In cursul acestei intilniri care, fara indoiala, a atras citiva straini, nis- 

te crestini din Earle Barton il invita sa se duca sa le predice odata. Dupa aceasta incercare, tot la 
cincisprezece zile, va face pe jos dru-mul pina la Earle Barton dus si intors ca sa vorbeasca 
acestor oa-meni cumsecade. Satul este cam la vreo zece kilometri de casa lui. 

Iata-1 deci predicator laic. Aceasta il obliga sa studieze. Studiul il priveste pe el. El cunoaste deja 
latina §i greaca, va sti in curind ebraica, deoarece un pastor din imprejurimi ii preda notiunile ele- 
mentare. Gasind intr-o cabana o carte in olandeza, el va incepe sa invete si aceasta limba. Ii cade 
in mina o carte despre inviere scrisa in franceza: se lanseaza deci in studiul limbii franceze, cu 
aju-torul acestei carti. Are, dupa cum se va constata, un dar miraculos pentru limbi. Are mai ales 
o capacitate de munca exceptionala: ar trebui sa spunem o vointa de lucru care nu accepta nici un 
timp de ragaz. Va avea adesea ocazia de a tot repeta: / can plod, sunt in stare sa tocesc. Aceasta 
explica multe lucruri, dar nu totul. 

Este invitat sa predice o data pe luna la Paulerspury, satul sau natal, intr-o adunare de dissenteri. 
Or, domnul Ed. Carey, tatal sau, se afla tot in acest sat in calitate de paracliser si secretar al paro- 
hiei, pastrator sever al traditiilor. Dar are un spirit deschis si, daca se mira de evolutia fiului sau, 
nu se supara din aceasta cauza, in orice caz nu peste masura. Doar ca, uneori, el si Polly se 
ingrijo-reaza de formele neobisnuite ale limbajului sau pios, de exemplu, cind spune ca 


„dreptatea noastra nu este facuta decit din zdrente murdare”. Biserica oficiala foloseste rar acest 
jargon neobisnuit. 

Peste tot unde acest predicator laic isi face lucrarea, este stimat, si oamenii se ataseaza de el; are 
succes. Dar numai predicind devii predicator si mai ales te lamuresti incet asupra unei doctrine. 
El cauta sa se perfectioneze. Cind un adevar se contureaza in ochii lui, el se prinde de acesta cu 
pasiune, si cauta mai departe. Astfel se face ca un studiu serios in textele Noului Testament 
referitor la problema botezului il face sa se boteze. Tinarul dr. John Ryland este eel care il 
boteaza in riul Nen, in 5 octombrie 1785. Dar el nu se alatura inca unei biserici baptiste. 

Viata e grea. Nu totul merge bine in mica sa intreprindere. Pri-ma sa f iica moare. El insusi cade 
la pat; se va insanatosi, dar va ra-mine complet chel. El predica, dar cei carora le predica sunt 
prea saraci pentru a-i plati un salariu. Se duce atunci sa se stabileasca la 

Piddington, loc destul de mlăştinos, unde sănătatea sa va cunoaşte momente grele. Pentru a-şi 
spori slabele mijloace de trai, el deschide în căsuţa sa o şcoală mică pentru copiii satului. Ziua 
face pe învățătorul, îşi foloseşte serile lucrînd ca cizmar şi îşi petrece cîteva ore pe noapte printre 
cărți. 

Atunci, în 1785, satul Moulton care n-are învăţător îl invită să vină şi să se instaleze în această 
calitate. El va descoperi în afara satului o căsuţă cu acoperiş de paie. Acolo îşi instalează familia, 
şcoala şi atelierul. Cărţile vor ajunge în pod unde le va regăsi la lumina luminărilor, cînd toată 
lumea e în pat. E fericit. Există la Moulton o bisericuţă baptistă. El devine membru al ei; curînd 
va fi predicatorul ei. 

Astfel se termină o primă etapă din viaţa lui William Carey. El are trei copii, trei băieţi. Nimic 
neobişnuit nu s-a întîmplat pînă în acea zi. William Carey are douăzeci şi patru de ani. El a făcut 
în viaţă o ucenicie destul de aspră, dar aceasta este soarta obişnuită a multor băieţi din vremea sa. 
Ceea ce e mai puţin obişnuit, este că la vîrsta sa, şi fără să-şi modeleze şi înzestreze mintea decît 
cu mijloace improvizate, el stăpîneşte, datorită unei munci grele, mai multe limbi, dintre care trei 
limbi moarte. Are pasiune pentru geografie, o dragoste secretă pentru botanică şi o sete nepotolită 
de cunoaştere. Geografia, da... Prietenii săi au contemplat cu toţii harta pe care a făcut-o din 
bucăţi şi pe care a afişat-o la vedere, pe perete: o sumă a tuturor cunoştinţelor sale în domeniu. 
Dar cunosc ei oare visul sau gîndul care se agită sub această frunte lată cînd meditează în faţa 
acestei hărți supraîncărcate cu date? Nu, ei nu ştiu nimic despre asta, dar vor afla curînd. Ei au 
descoperit în orice caz că, oricare ar fi cunoştinţele lui, ele sunt copleşite de o viaţă în fierbere: 
căci el are o pietate vie, entuziastă, mişcătoare, o credinţă care ţişneşte din adîncuri şi debordează, 
ferventă şi comunicativă. El le are din belşug pentru a-i înflăcăra şi pe alții. 

CAPITOLUL II Zbuciumul dat de Dumnezeu 

Trebuie să admitem că dacă Dumnezeu Se pricepe să facă lucruri mari cu mijloace modeste, El 
îşi caută totuşi, pentru a duce anumite acţiuni la bun sfîrşit, nişte oameni care să fie dintr-un alt 
aluat decît cel obişnuit. William Carey, cizmar, învăţător şi pastor, nu este un om obişnuit. Şi asta 
nu pentru că în cele douăzeci şi patru de ore ale unei zile face o grămadă de lucruri. Asemenea is- 
prăvi nu sunt rare, căci putem să ne aşteptăm la multe de la om, mai ales cînd împrejurările 


impun o lege de fier. Dar tînărul Carey, să nu ne amăgim, nu este numai un tocilar: este un creştin 
angajat, un om sub autoritatea lui Cristos, un creştin sub arme. Nu se cunosc limitele unui om în 
aceste condiţii. 

Luarea în posesie a tuturor mijloacelor sale spirituale nu a fost poate jalonată de fapte 
spectaculoase, reținute de istoriografii săi. Poate că acest lucru s-a făcut fără surle şi trîmbiţe: 
felul în care şi-a însuşit imensele favoruri ale harului şi în care s-au integrat ele în viaţa sa. în 
orice caz, e sigur că în această minusculă biserică din Moulton, în timpul celor patru ani de 
lucrare printre oamenii simpli de la ţară, a reuşit să ajungă la plinătatea staturii sale de creştin, în 
profunzime şi în calitate. Şi poate fără să-şi dea seama, şi-a făurit un suflet de apostol. 

Oare de vină să fie această hartă afişată în sala de clasă care etalează în faţa ochilor celor curioşi 
o mulţime de fapte, şi poziţia ocupată de o omenire invizibilă, sensibilă doar pentru acela care are 
o imaginaţie şi o inimă pe măsura problemei? Oare de vină să 

fie căpitanul Cook, acest hoinar genial al mărilor, aventurier, explorator, scriitor, şi care tocmai a 
murit într-un mod dramatic pe insulele Hawai, ceea ce umple de consternare toată Anglia şi tre- 
zeşte în toți febra depărtărilor misterioase? Nu. Toate acestea, în cel mai rău caz, pot furniza un 
cadru, o trambulină, o ocazie, o pregătire psihologică de atac la profesorul care îi învaţă pe puștii 
din Moulton noţiunile elementare de geografie. Dar sufletul său, în ce-l priveşte, e plin de o altă 
febră decît cea a călătoriilor şi a explorărilor. Această lume îndepărtată care-l atrage este 
rezervorul misterios, neexplorat al unei mulțimi fără număr, forfotind de co-lo-colo, lipsită de 
Dumnezeu şi de Cristos. Să nu ne mirăm. Lumea nu aparţine numai geografilor;, Isus Cristos vrea 
să fie Domn şi Stăpîn peste întreg pămîntul, în contul lui Dumnezeu şi pentru eliberarea decisivă 
a întregii omeniri. Cine vrea ca orice om să-i aparţină are nevoie de toți oamenii. Se vede că în 
acest om stăpînit de dorinţă şi suferință este mai mult decît un amator de geografie. Credinţa lui 
l-a adus în pragul suferinţei lui Cristos, şi el a pătruns în camerele ei misterioase. El vede lumea 
oamenilor cu ochii lui Dumnezeu. Ah, nu mai e vorba de o îmbinare de varietăţi etnice, de 
civilizaţii şi de economii, de rase şi de obiceiuri, de regimuri politice sau de tradiţii religioase! 
lată o masă de oameni, diversificată la infinit, frămîntată dureros de o confuză dorinţă de viaţă, pe 
care Dumnezeu vrea s-o smulgă din haosul ei de neştiinţă, de mizerie şi de păcat în care se află, 
făcînd-o să cunoască adevărul care eliberează, credinţa care reabilitează şi puterea care operează 
orice descătuşare şi orice creaţie necesară. Această Evanghelie a vieţii trebuie adusă la cunoştinţa 
oricărui om de sub soare. 

El citeşte toate cărţile care pot să-i cadă în mînă, despre popoarele păgîne, despre trecutul 
misionar al Bisericii, mai ales în epoca apostolică şi în secolele întunecate care i-au urmat. în 
micul cerc format din pastorii baptişti dimprejur se studiază mult scrierile lui Jonathan Edwards, 
teologul baptist american. El tocmai publicase viaţa şi jurnalul intim al lui David Brainerd, 
apostolul Evangheliei printre indienii Americii de Nord. Prietenul său, Andrew Fuller, a publicat 
şi el tocmai atunci o broşură. Nu despre misiune, dar despre un punct din teologie care-l 
constrînge să abandoneze o poziţie tradiţională a baptiştilor englezi. El renunţă la concepțiile 
privitoa- 

re la harul divin care, potrivit unui calvinism consecvent, n-ar fi păstrat decît unui număr restrîns 
de aleşi. Harul este pentru toţi! Oare n-a poruncit Isus Cristos: Mergeţi în toată lumea şi predicaţi 
Evanghelia oricărei creaturi? Carey trage concluzia: Dacă toată lumea poate şi trebuie să audă 
Evanghelia, este deci de datoria celor ce o posedă să i-o aducă. Logică fără cusur. 

Ideea pune stăpînire pe el, îl posedă, îl domină, nu-i lasă nici un răgaz. El se încumetă să 
vorbească despre ea în predica de duminică. Oare şi-au dat seama de pasiunea cea nouă care 


răzbate din elocinţa sa? Curînd vor fi serios impresionați de ea. Şi în primul rînd colegii săi. 

A fost ordinat ca pastor baptist în biserica din Olney şi instalat la Moulton. Suntem în 1787. La 
cîteva săptămîni după această ceremonie, într-o reuniune frăţească a pastorilor baptişti din comi- 
tat, dr. Ryland, tatăl tînărului pastor care 1-a botezat pe Carey în rîu şi care-i este prieten fidel, îi 
invită pe tinerii pastori, colegii săi, adunaţi în jurul său, să propună un subiect de discuţie. Cum 
nimeni mai autorizat ca el nu cere cuvîntul, William Carey se ridică şi supune adunării chestiunea 
următoare: „Porunca Domnului dată apostolilor de a evangheliza toate naţiunile de pe glob e oare 
valabilă pentru generaţiile succesive de lucrători ai Evangheliei pînă la sfîrşitul lumii? 
Venerabilul preşedinte al acestei adunări îi trage un perdaf zdravăn. „Tinere, stai jos. Cînd o să-l 
placă lui Dumnezeu să convertească păgînii, o s-o facă fără ajutorul tău sau al meu". Toţi sunt 
surprinşi de acest răspuns destul de brutal şi rămîn, desigur, fără replică, Carey mai mult ca 
oricare altul. El se aşează şi tace. Asta nu-l va împiedica însă ca în orice clipă şi cu orice prilej să 
dea frîu liber ideii sale fixe care pusese din ce în ce mai multă stăpînire pe el. 

El cunoaşte natura obstacolului care se ridică în calea nerăbdării sale. Nu nişte oameni care să se 
zbîrlească în faţa datoriei, ci unii care sunt în cea mai mare parte prizonieri ai unei poziții 
teologice tradiţionale; prizonieri, de asemenea, ai unui trecut de imobilism în prezenţa lumii 
păgîne. Ar trebui un cutremur de pămînt ca să-i scoată din rezerva lor. Acest „biet entuziast" care 
este Carey se loveşte de aceste frunţi îngrijorate, aceste chipuri de piatră, aceste priviri aspre de 
oameni sinceri şi care, fără îndoială, suferă în ei 

-19- 

înşişi pentru că nu pot, cred ei, să se lase pradă mişcărilor generoase ale inimii lor. Dacă există 
idei eliberatoare, sunt în schimb altele ca nişte bariere. 

Nu e fanatic acest bărbat pe care Dumnezeu 1-a luat de la pantofii lui vechi, aşa cum odinioară îl 
luase pe Amos de la turma sa şi de la sicomorii săi. Este un bărbat care şi-a însuşit o metodă de 
lucru aproape ştiinţifică, un creştin a cărui credinţă întreprinzătoare nu este extravagantă în 
intenţii şi invenţii, dar este riguros controlată printr-un studiu sistematic al Scripturii şi o nu mai 
puţin metodică examinare a tuturor faţetelor unei probleme, atît practice, cît şi teoretice. E un om 
care meditează, cîntăreşte şi pune problemele sub toate unghiurile posibile. Dar atunci cînd trage 
o concluzie logică şi necesară, el nu se mai lasă cu una cu două de ea. 

El a hotărît să facă un referat despre toată problema care-l frămîntă, formulat în aşa fel, încît nu 
numai viziunea sa să găsească o justificare scripturală, ceea ce este important pentru a-i convinge 
pe creştinii ataşaţi adevărului biblic, ci şi rațiunea şi bunul simţ cu care majoritatea oamenilor 
sunt înzestrați din abundență, într-o zi, el citeşte un document unuia din colegii baptişti din 
vecinătate. Titlul acestei lucrări începe cu cuvîntul Enquiry, anchetă; dar titlul cuprinde vreo 
patruzeci de cuvinte. Aşa e moda vremii. Este o „anchetă asupra obligaţiilor creştinilor de a se 
ocupa cu convertirea paginilor, şi în care este examinată starea religioasă a diferitelor naţiuni ale 
lumii, succesul acţiunilor misionare din trecut şi posibilitatea unor noi încercări de acest fel". 
Poate că este necesar să ne oprim o clipă la examinarea acestui pamflet care, cînd va fi publicat, 
se va prezenta sub forma unei cărți de 90 de pagini. Este o lucrare istorică, nu numai pentru că a 
intrat în istorie, ci pentru că a făcut istorie. Ea nu va fi publicată imediat. în mai 1791 o citeşte 
prietenilor săi, iar în 1792 va fi editată. Un an de tergiversări, de regrese, de ezitări, de 
consfătuiri, îndîrjirea autorului va sfîrşi prin a cîştiga. 

în legătură cu acest document, unul din biografii lui William Carey a scris ceea ce urmează: „într- 
un sat neînsemnat, lucrînd tot timpul în afară de orele de somn, necunoscînd odihna decît dumi- 
nica, şi asta prin schimbarea ocupaţiei; departe de orice bibliotecă şi de orice relații cu oameni 


dotați cu mai multe avantaje decît el, 

acest cizmar în vîrstă de mai puţin de treizeci de ani ne dă un tablou al întregii lumi, continent cu 
ţontinent, insulă cu insulă, rasă cu rasă, religie cu religie, naţionalitate cu naţionalitate, prezentînd 
tabele recapitulative atît de precise, urmate de explicaţii generale atît de competente şi de logice, 
încît stîrneşte şi astăzi admiraţia savanților". 

După statisticile pe care le deţinem, lucrarea serveşte de model şi astăzi. Nu este o lucrare 
sentimentală, în care autorul să încerce a provoca mila pentru o lume păgînă în pericol de moarte. 
Cuvîntul esenţial al lucrării este, fără îndoială: obligație. Stilul îi este sobru, rezervat, s-ar zice 
aproape rece, cu obiectivitate ştiinţifică. Dar se simte lava clocotind sub suprafaţă, în timp ce 
argumentul se desfăşoară în ritmul paşnic al unei demonstraţii matematice. Este efectiv o 
demonstrație. Cînd s-a sfîrşit lectura, eşti captivat de dialectica sa riguroasă şi de îndatorirea pe 
care o pronunţă în termeni clari. Nu poţi scăpa din mrejile ei. 

Cinci secțiuni urmează, în ordine logică, precedate de o introducere care, pe două pagini, situează 
problema misionară pe planul doctrinar al dramei căderii, al universalității păcatului şi al con- 
damnării, al lucrării de mîntuire îndeplinite de Isus Cristos şi care, şi ea, se vrea universală. 
Prima secţiune pune problema. Totul începe cu Isus Cristos, şi este normal, logic, incontestabil. 
Nu i-a învăţat El pe discipolii Săi să se roage: „Să vină regatul (împărăţia) Tău"? (Mt.6:10). N-a 
poruncit El discipolilor Săi, de acum apostolii Săi: „Mergeţi în toată lumea, predicați Evanghelia 
la orice creatură"? (Mc.16:15). Autorul se situează în optica pe care o creează Cuvîntul suveran al 
Domnului; imposibil să scape de aici. Să încercăm oare să slăbim sensul sau însemnătatea acestei 
porunci? Ar însemna o înşelătorie sau renegare. Cristos îi vrea pe toţi oamenii să fie ai Săi. El 
vrea ca toţi oamenii să fie evanghelizaţi. 

A doua secţiune ne oferă un tabel recapitulativ al efortului Bisericii creştine, începînd cu a doua 
zi după Cincizecime, pentru a îndeplini porunca Domnului. El descrie pe scurt misiunea palestini- 
ană a primilor creştini, apoi cariera misionară a lui Pavel şi a tovarăşilor săi în zona 
mediteraneană orientală a Imperiului Roman. Nu numai că aminteşte evenimentele consemnate în 
Noul Testa- 

ment, dar el ține cont de indicațiile pe care le furnizează tradiția şi arată cum, din punctul central, 
Ierusalimul - care a primit influența lui Dumnezeu prin Cristos - se răspîndesc valuri succesive, 
fiecare mergînd mai departe decît precedentul, pentru a cuprinde întreg imperiul roman, apoi 
teritoriile din Europa barbară, cele din Asia, şi, în sfîrşit, Africa de Nord. Fără să i se poată 
împotrivi nimeni, „mareea" urcă invadînd continente şi teritorii necunoscute pe măsură ce sunt 
descoperite şi subjugate. El îi asociază în tabelul său pe catolici şi pe protestanți; în timp ce 
America oferă lăcomiei vechilor popoare din Europa vastele sale teritorii, el descrie eforturile 
misionarilor catolici în America centrală sau meridională, ale protestanților printre indienii din 
America de Nord. Dintre cei moderni, din timpul său, el manifestă o predilecție pentru frații 
moravieni. 

Toată epopeea creştină în cîteva pagini, dar de-a lungul căreia, dacă ne minunăm de lucrările duse 
la îndeplinire, constatăm, în ceea ce priveşte efortul misionar protestant în orice caz, că el a fost 
aproape totdeauna acţiunea unor solitari, unor aventurieri ai Regatului (împărăției), unor nebuni 
minunaţi ai lui Dumnezeu; nişte vizionari care n-au avut în spatele lor grosul armatei. Biserica 
însăşi nu pornise la atac. 

A treia secţiune doreşte să dea un tablou exact al lumii din vremea lui Carey. Este vorba evident 
de un tablou descriptiv şi analitic din punct de vedere demografic, politic şi social, cultural şi re- 
ligios, în măsura în care aceste informaţii pot intra în tabele şi coloane statistice. Bănuim că el a 
introdus pe pagina tipărită toate informaţiile pe care le avea înscrise pe faimoasa hartă a lumii, fă- 
cută de el bucăţică cu bucăţică, desenată în cerneală şi afişată pe perete, de-a lungul perioadei de 


mai mulţi ani în care predase copiilor din şcolile săteşti, pe măsură ce el însuşi lua cunoştinţă de 
ele, şi dacă prezentau vreun interes. El clasifică populaţiile, din punctul de vedere al religiei, în 
patru categorii: creştini, evrei, mahomedani şi păgîni. Cifre! Ele pot fi date de un spirit curios, 
precis, sistematic. Dar, în mod evident, trebuie altceva pentru a transmite freamătul nestăpînit şi 
dureros al sufletului său, setea sa arzătoare de cuceritor în Numele Domnului. Totuşi, ca 


statistician metodic ce este, el ştie că face ceea ce trebuie. Trebuie să cunoşti 

totul pentru a îndrăzni totul. El face un dosar. Pentru vremea aceea, este un dosar complet. 

La această serie de tabele statistice se adaugă considerații de ansamblu. Este înspăimîntat, şi el 
zice lucrul acesta, în fața numărului foarte mare de păgîni. Printre aceste popoare sunt unele care 
nu posedă limbă scrisă. Cea mai mare parte sunt la fel de lipsite de civilizație ca de adevăratul 
Dumnezeu! Şi ce să spui, în faţa acestor mulțimi de păgîni, despre aceşti oameni care-şi spun 
creştini şi care n-au creştinesc la ei decît o spoială foarte subțire şi nişte tradiţii uşor colorate cu 
pietate. 

în secțiunea a patra, autorul acestei „Enquiry” examinează cu luciditate argumentele şi motivele 
pe care şi le aduce fiecare pentru a nu asculta de porunca divină de a duce paginilor Evanghelia. 
Se va invoca drept scuză lungile distanţe care sunt de parcurs? Dar ce contează distanţele, 
răspunde el, acum cînd s-a inventat busola? Putem să mergem pretutindeni fără riscul de a ne 
rătăci. Să fhn sinceri, îi vedem oare pe comercianţi şi pe exploratori lăsîndu-se descurajaţi de 
asemenea considerente? Se va invoca modul de viaţă al paginilor? Cînd ne gîndim, răspunde 
Carey, că s-au găsit pe vremuri misionari destul de îndrăzneţi care să vină să evanghe-lizeze 
Anglia, pe vremea cînd ea se numea Britania, iar locuitorii ei barbari! Nu, noi aşteptăm ca 
oamenii să fie civilizaţi pentru ca să le predicam mijlocul de a deveni civilizaţi! în orice caz... şi 
el mai aminteşte căutătorii de bogăţie pe căile negoţului care nu vor cere triburilor pe care le 
invadează cu mărfurile lor de calitate proastă să fie oameni bine crescuţi. Se va mai zice: eşti în 
pericol să fii ucis de oamenii aceia. Este un lucru cert că, pentru a întreprinde acest lucru, nu 
trebuie să ceri sfatul sau să întrebi nici carnea, nici sîngele. Pavel şi Barnaba şi-au riscat viaţa 
pentru onoarea şi în Numele Domnului nostru Isus Cristos. Şi apoi, dacă vorbim de actele de 
violenţă ale acestor oameni, să vorbim puţin şi de cele ale vizitatorilor lor, care s-au impus adesea 
prin forţă şi au provocat astfel la rîndul lor riposte violente. Este oare de mirare? Aceşti sălbatici 
ştiu să fie blînzi şi buni cu cei care sunt blînzi şi buni. 

Evident, mai sunt şi dificultățile în aprovizionarea cu alimente. Ei şi, ce contează! Un trimis al 
Domnului Isus Cristos nu este în căutarea confortului şi a luxului. Vocaţia misionară este adresată 

unor oameni care nu mai trăiesc pentru ei înşişi, ci pentru Dumnezeu şi pentru aceste suflete care 
trebuie salvate cu orice preţ. Cît despre dificultăţile de comunicare, acestea nu sunt o problemă 
pentru autor: o limbă se învaţă uşor. 

Dar la ce bun să evocăm aceste obstacole imaginare, aceste dificultăţi considerate de netrecut? 
Vorbind despre ele înseamnă să fi pierdut deja din vedere însuşi sensul vieţii creştine, al vieţii 
discipolului sau ucenicului care trebuie să-şi ia crucea, să renunţe la el însuşi şi să meargă înainte! 
Dificultăţile sunt făcute pentru a fi învinse, pentru gloria lui Dumnezeu. 

în sf îrşit, a cincea secţiune ne aduce la concluzii. Şi, chiar la început, un apel solemn: lucrările 
glorioase ale harului s-au arătat totdeauna ca un răspuns la rugăciune. Cucerirea lumii pentru Isus 
Cristos va fi lucrarea Spiritului lui Dumnezeu, şi Spiritul vine la cei care-L cheamă, care îl 
aşteaptă şi care se lasă conduşi de El. El spune că am avut deja dovezi ale eficacităţii rugăciunii 
în viaţa Bisericii. Rugăciunea este practic singurul domeniu de întîlnire sau contact al tuturor 


creştinilor din lume, indiferent de denominaţi-unea sau biserica de care aparţin. Mulţi nu pot face 
decît asta, să se roage: s-o facă deci. Să se roage pentru lucrarea Domnului printre păgîni! 

Dar este de-ajuns doar să ne rugăm? Cînd o companie comercială a obţinut un drept - el se 
gîndeşte probabil la Compania Indiilor Orientale, „East India Company" - ea se străduieşte să 
folosească la maximum toate posibilităţile care-i sunt oferite. Nimic nu este neglijat, nu se cruță 
nici un efort. Nu se dă înapoi de la nici un sacrificiu, nu-i pasă de riscurile inevitabile. Toţi intră 
în această întreprindere cu toată fiinţa, fără să-şi precupeţească efortul. Afacerea sau 
întreprinderea creştinilor este cea a Mîntuitorului lor, a Cristosului lor cuceritor, a cărui domnie 
este în cauză. Fiecare să se considere deci ca angajat, şi fără rezerve, în afacerile Stă-pînului său. 
Să presupunem, scrie în final Carey - el se trădează aici, dar ştie ce vrea - să presupunem că se 
formează o societate pentru a atinge scopurile pe care am încercat să le definesc; ar trebui ca ea 
să fie compusă din creştini angajaţi în felul pe care l-am arătat. La o asemenea societate, ar trebui 
evident un comitet de conducere 


care să se ocupe cu detaliile practice ale întreprinderii. Ar trebui de asemenea să vegheze ca 
misionarii trimişi să fie dezinteresaţi şi cu o moralitate de netăgăduit. Şi el adaugă: Dacă pot avea 
ceva influenţă asupra fraților mei, în propria mea denominaţiune, îndrăznesc să sper că ei vor 
răspunde la ceea ce le propun, anume că va fi înfiinţată o societate de acest fel şi că va fi alcătuit 
şi un comitet pentru a conduce lucrarea. Şi William Carey îndrăzneşte să sondeze ecumenismul; 
el se adresează tuturor creştinilor pentru a-i invita să ţină seama de faptul că, într-o asemenea 
întreprindere, este loc pentru toţi, într-o atmosferă de bunăvoință reciprocă, în rugăciune unii 
pentru alţii. 

El ia în considerare şi aspectul financiar al problemei, fiind de părere că dacă cei bogaţi şi cei 
săraci ar practica zeciuiala, aşa cum făceau israeliţii, problema evanghelizării în Anglia şi cea a 
misiunii printre păgîni ar fi rezolvate dintr-odată şi împreună. El oferă chiar o sugestie picantă. 
Multe persoane se abţin de la folosirea zahărului provenind din Indiile occidentale (Antile) pentru 
că e rodul exploatării neruşinate a sclavilor. Foarte bine: ei se despart de cei nelegiuiţi şi fac în 
acelaşi timp economii. Să pună deoparte deci această sumă modestă economisită, cîţiva peni pe 
săptămînă, pentru cauza misiunilor printre păgîni! 

Ce seamănă omul, aceea va şi secera. Ce bucurie va însoţi intrarea în cerul lui Dumnezeu a unui 


seceriş de bieţi păgîni, inclusiv englezi, ca rod al unui semănat făcut cu trudă! 

CAPITOLUL IN Omul îndîrji 
Cînd William Carey a citit colegilor săi textul din Ancheta sa, n-a făcut decît să-i impresioneze 
prin rigoarea expunerii. Dar oare nu-i cunoşteau deja ideile? Fără îndoială că erau deja convinşi. 
Poate că nu mai trebuia decît să catalizeze şi să cristalizeze în ei nişte convingeri acumulate, dar 
vagi, nişte tendinţe şi aspirații. Dorinţa lui Carey era evident ca lucrarea sa să fie publicată şi să-i 
determine pe cititorii lui să se constitue într-o societate misionară. Dar colegii săi sunt de părere 
că trebuie să aştepte. Nu sunt gata încă să-l accepte. 


Trebuie să-i înţelegem şi pe ei. Fără îndoială că Biserica în ansamblul ei era frămîntată de o 
nevoie de evanghelizare şi de un spirit de întreprindere. Apăreau scrieri ca cele ale lui Jonathan 
Ed-wards care subminau în acelaşi timp nişte bariere doctrinare paralizante şi imaginau nişte 
viziuni măreţe de expansiune şi de victorie. Dar trebuia să se treacă la acţiune. Or, acţiunea 
înfricoşează. 

Prietenii lui Carey rîd de nerăbdarea sa; el tună şi fulgeră în faţa tărăgănelilor lor. I se spune: 
Revizuieşte-ţi manuscrisul şi ai răbdare. El o face conştiincios, dar ce are de revizut? Totul i-a ţiş- 
nit puternic din suflet şi din minte, retuşurile nu pot fi decît la amănunte. 

Nu mai este păstor la Moulton, ci la Leicester. EI s-a instalat acolo în 1789, cu cinci luni înainte 
de luarea Bastiliei la Paris. Modesta căsuţă în care s-a instalat n-are decît trei cămăruţe. El are trei 
băieţi. De lucru este din plin. Sunt şi flori la ferestre. De ce n- 

ar fi fericit, viaţa sa se scurge uşor! Şcoală, încălțăminte, studii, predici, totul îşi găseşte loc cum 
poate — există metode doar — într-un timp extraordinar de încărcat, într-o locuinţă extraordinar 
de mică. Această casă există şi azi; ea a fost transformată în muzeu. Este fericit, dar nu mai poate 
de nerăbdare. Cu toate acestea, simte şi ştie că va reuşi. 

„Enquiry" a fost în sfîrşit publicată. Va trebui un ultim eveniment neaşteptat pentru a face ca 
dorinţele să ajungă pe calea realizărilor. Tot lui Carey, omul încăpăţinat, omul stăpînit de chema- 
rea Celui Preaînalt, căreia el nu-i poate rezista, îi revine să facă ultimul gest care va elibera nava 
din straiuri şi obstacole şi o va face să intre în valuri, domeniul ei, ca să-şi înceapă croaziera. 
Suntem în 1792, în luna mai. O adunare a Asociaţiei are loc la Nottingham. William Carey e 
predicatorul. El îşi alege textul din profetul Isaia (54:2,3). Această predică a intrat în istorie. Nu 
numai din cauza originalității textului: „lărgeşte suprafaţa cortului, îndepărtează ţăruşii, întinde 
funiile...", ci mai ales din cauza termenilor în care oratorul şi-a rezumat cele două mari idei: 
Aşteptaţi lucruri mari de la Dumnezeu, întreprindeți lucruri mari pentru Dumnezeu. Dar ce se 
poate spune despre omul care a predicat? O flacără vie. Elocinţa sa e lavă incandescentă. Omul se 
dăruieşte în întregime. Cuvîntul său e chiar omul însuşi, un om stăpînit de o viziune, de o 
dragoste de nestins, de o pasiune de cunoaştere şi acţiune, de adevăr şi ascultare, poate şi de o 
mare mînie. Ascultătorii sunt profund impresionați. Dr. Ryland, de faţă, va scrie mai tîrziu: „N-aş 
fi fost mirat dacă toți ascultătorii şi-ar fi ridicat glasul şi ar fi plîns ca odinioară israeliți la 
Bochim. Efectul ar fi fost pe măsura cauzei, într-atît a descris la perfecție lenea noastră 
criminală”. 

„Enquiry" vorbise minţii, iar predica vorbise inimii. Dar voinţa de a acţiona zice acum: Nu 
imediat, nu încă. Ah, domnule Carey, apostolatul este o îndelungă răbdare. Inimile sunt profund 
impresionate, dar voinţa ramîne greoaie şi şovăitoare. Un salt în necunoscut, e ceva! Cînd s-au 
adunat din nou în ziua următoare, se părea că emoția din ajun mai slăbise, se diluase poate în 
permanentele cugetări învîrtindu-se în cerc şi mereu în jurul aceloraşi îngrijorări sau aceloraşi 
scrupule. Dificultăţile unei asemenea întreprinderi par atît de mari! Carey simte că lipseşte 
avîntul. E con- 

sternat. Totul este imobilizat, ca o corabie cu pînzele care atîrnă. 

Cei prezenţi se ridică în picioare pentru a se despărți. Carey strînge braţul lui Fuller: atunci, o să 
se despartă fără să se facă nimic? Strigătul lui e plin de nelinişte. Toţi se aşează din nou, îşi revin 
în fire. Oare briza a început să sufle? Totul se mişcă dintr-o dată. Toţi se pun de acord, se ajunge 
la o decizie. Gata! Se va pregăti o rezoluţie vizînd organizarea unei societăți misionare, şi ea va fi 
prezentată la conferinţa următoare, adică în octombrie. 

Se vor întîlni deci în octombrie. Pînă atunci, o lună de încordare pentru William Carey. Se 


închide în pod şi se roagă. Lucrează, căci va trebui să prezinte un plan de acţiune, îndată ce se va 
constitui societatea. Şi-a cîştigat primul succes cu forţa, şi cunoaşte valoarea încăpăţinării. Ni-1 
imaginăm mergînd ore în şir încoace şi încolo în mansardă. Sufletul îi este agitat. Este în pragul 
acţiunii, în pragul marii aventuri. Simte adierile crescînd: şi Dumnezeu Se pregăteşte de acţiune, 
gîndeşte el, şi va fi la întâlnire. 

Nu că vremurile ar fi favorabile, cîtuşi de puţin. Totul este în nesiguranţă. Anglia tocmai şi-a 
pierdut coloniile americane. Cerul este ameninţător deasupra Franţei. La Paris anarhia e stăpînă, 
strada face legea. Regele e asediat la Tuileries. Gazetele sunt pline de lucruri pesimiste. Epocă 
puţin propice pentru a se lansa într-o aventură îndrăzneață, pentru care va trebui oameni, bani. 
Precis că vor fi din nou tratative. 

Chiar aşa. Dar şi acestea au un sfîrşit. La Kettering, în salonul văduvei Wallis, s-au strîns în 
număr de paisprezece bărbaţi. Dintre aceştia, doisprezece pastori. Pastori de ţară, să nu uităm. 
Adunările sunt sărace. Aceşti pastori baptişti nu reprezintă, din toată Anglia, decît cîteva 
comitate. Dar spiritul lui Carey domină. Nu, nu al său. Aceşti bărbaţi sunt bărbaţi ai credinţei şi ai 
rugăciunii. Cristos este aici Domn, dar Carey este profetul Său. 

Totul se întîmplă după cum fusese prevăzut. Se constituie potrivit legii o societate misionară 
baptistă. O primă listă de subscripţie circulă de la om la om, pe loc, în salonul doamnei Wallis. în 
urma ei se strîng 13 lire, 2 șilingi şi 6 peni. Pe listă se află toate numele celor prezenţi, în afară de 
cel al lui Carey. El e prea sărac ca să dea vreun ban; puţin îi pasă: el va fi primul misionar al 
acestei societăţi născută prin lucrarea sa. 

Este o oră istorică. Să nu credem că cei interesaţi şi-au dat cu adevărat seama de lucrul acesta. 
Dar noi, contemplînd scena, la vreo două secole distanţă, ştim că acest grup de mici pastori bap- 
tişti, constituiți într-o societate misionară, a deschis o cale. Peste puţin timp, întreaga 
denominaţiune baptistă din Marea Britanie îi va imita. Apoi, vor lua fiinţă alte societăţi 
misionare, în Scoţia, în Ţările de Jos, Wesley-enii în Anglia, baptiştii în America, Societatea 
Misiunilor Evanghelice din Paris (1822), etc... în urma lor, va lua fiinţă în 1804 Societatea 
Biblică pentru Anglia şi străinătate. Impulsul a fost dat, lumea protestantă se mişcă. în valuri pro- 
funde, forţele misionare vor invada lumea. Dar a trebuit ca cineva să înceapă; a trebuit ca acest 
început să fie modest: este în firea lucrurilor. De aceea privim cu admiraţie, nu fără emoție, 
decizia celor paisprezece creştini adunaţi la văduva Wallis. Nu fără o atitudine de respect şi 
recunoştinţă îl evocăm pe acest bărbat de treizeci de ani, bun meşter pantofar, cîrpaci sau bun 
meseriaş, de nesuferit pentru stăruința lui plictisitoare, pentru încăpăţinarea şi tenacitatea lui, 
predicator elocvent şi vizionar în orele sale de geografie predate lichelelor satului. Preafericitul 
Carey! Noi nu punem aureole în jurul capului eroilor credinţei noastre. El însuşi ar fi fost întristat 
să ştie că s-au depăşit limitele unei stime frăţeşti. Rolul său nu este de a străluci, ci de a munci, de 
a trudi din greu, cum spune el însuşi. Tocmai a terminat primul capitol din lucrarea sa. E modest, 
îşi pregăteşte plecarea. Căci, a spus el, primul care va pleca va fi el. Se va începe un capitol nou. 
Prima etapă a fost străbătută sub semnul încăpăţinării. La fel va fi şi a doua. încăpăţinarea este o 
valoare fundamentală în Regatul lui Dumnezeu. Poate că ea este unul din semnele caracteristice 
ale omului stăpînit de Spirit, şi de ceea ce face forţa Lui. Detaliul acestei epopei la scara unui om 
şi a lucrării sale are, desigur, importanţa lui. Descoperim în ea eroul care se luptă cu realitatea, 
trecînd de la vis la încercarea pericolelor zilnice, a obstacolelor absurde şi a rea-voinţei foarte 
activă. 

Carey se află tot la planul de acţiune. Unde să se ducă la început? Este plin de informaţiile de pe 
harta lumii făcută de el şi pare pus în încurcătură în alegerea sa. Să meargă în Insule? Umbra că- 
pitanului Cook nu este pe de-a-ntregul înlăturată. în China? Este 

capătul lumii, limita poruncii lui Cristos către ai Săi. India? Poate că va înclina spre India, 
rezervată exclusiv comerțului britanic, un pol de atracție, dacă putem să-l numim aşa. 

încă nu este un imperiu britanic. India e un conglomerat de popoare cu limbi diferite. Haosul 
politic e complet. Ţara de abia iese din invaziile care i-au zdruncinat din temelii provinciile 
jefuite şi azi de bande de hoţi. Mari companii comerciale venite din Occident exploatează ţara, 
susţinute de guvernele lor. Cel puţin să nu fie abandonate de ele, aşa cum a fost cazul Companiei 
Franceze a Indiilor Orientale. Dacă Dupleix a fost nesusţinut, abandonat şi rechemat de Ludovic 
al XV-lea, s-a isprăvit cu prezenţa franceză în această tară, în avantajul companiei engleze rivale, 
East India Company. In vremea lui Carey, această East India Company este atotputernică. 
Guvernul din Londra este, într-o mare măsură, la ordinele sale. Ea ocupă largi teritorii pe care le 
administrează ca pe un stat. Mai supraviețuiesc cîteva teritorii străine, cu o suprafaţă foarte mică, 
dar protejate de drapelul național. 

Inima lui Carey l-ar înclina fără îndoială să opteze pentru Insule, cu prestigiul lor romantic; 
privirea lui de strateg ar alege fără îndoială India, unde cursa pentru bogăţie şi pentru putere cîntă 
partitura diavolului şi unde păgînismul este rege. Dacă se va decide pentru India, este fără 
îndoială din cauza unui incident minor în sine, dar în care ucenicii noştri misionari vor descoperi 
indiciul sigur al unei călăuziri divine. 

Carey munceşte deci, şi încă cu bucurie. Nu se mai simte singur. Cîţiva colegi îi împărtăşesc 
grijile, speranţele şi lucrările; şi ei sunt sub influenţa şi autoritatea Spiritului lui Dumnezeu. La 
rîn-dul lor, şi ei 1 s-au supus. Andrew Fuller, secretarul comitetului; John Ryland, John Sutcliff şi 
Reynald Hogg sunt împreună cu el membrii comitetului misionar. Carey le-a spus: „Cobor în 
fîntînă, ţineţi de frînghii”. 

Crearea societăţii misionare baptiste a stîrnit o oarecare vilvă în ţară. într-o zi, Carey primeşte o 
scrisoare de la un oarecare John Thomas, medic, care se întoarce dintr-o şedere în Bengal şi care 
declară că vrea să se întoarcă acolo, dar de data aceasta ca misionar. El caută fonduri şi, mai ales, 
un tovarăş. El îşi ia deci libertatea de a se adresa societăţii despre care am vorbit pînă acum. 

Andrew Fuller îi va face o vizită acestui dr. Thomas, şi va reveni cu un aviz favorabil. Carey 
radiază de bucurie. Acest dr. Thomas este un răspuns al lui Dumnezeu la rugăciunile sale. El se 
declară gata să meargă în Bengal, pentru că vede deschizîndu-se o uşă de partea aceea. Se 
întîlnesc, se plac reciproc. Doctorul John Thomas cunoaşte ţara, vorbeşte limba bengali. Totul 
merge bine. Comitetul misionar ia deci hotărîrea de a-i trimite pe cei doi în Bengal. 

Carey este plin de entuziasm. El nu ştie încă faptul că dr. Thomas, cel mai bun om din lume la 
urma urmelor, este un încur-că-lume şi bogat în datorii de un anume fel. El nu ştie nici ce va 
spune soţia lui, Dorothy, căci nu i-a vorbit încă despre nimic. Nedumeririle vor apărea la vremea 
lor. Pentru moment însă, totul ră-mîne frumos pentru el. Adierea lui Dumnezeu umflă pînzele. 
întors acasă, îi destăinuie lui Dorothy evenimentul care le va zdruncina viaţa din temelii. Se 
pregăteşte într-adevăr o zdruncinare. Ea declară categoric că nu poate să plece cu trei copii mici. 
Necunoscutul o înspăimîntă. Mai trebuie să spunem că doamna Carey, iubită de soţul ei, soție 
bună, mamă bună, nu are avîntul soţului ei? Pioasă şi bună, ea nu este altceva decît o ţărancă 
analfabetă, foarte legată de satul ei natal. Tulburat, emoţionat, neliniştit, William Carey îşi 
cheamă prietenii în ajutor. Fuller şi Curcliff încearcă s-o convingă pe Dorothy Carey. In zadar. 
Dacă admirăm hotărîrea lui William, trebuie să avem o mare simpatie pentru Dorothy şi să 
încercăm s-o înţelegem. Pe de altă parte, Carey îi scrie tatălui său, pentru a-i anunţa ştirea. Acesta 
declară că William a înnebunit: vrea să meargă să predice păgînilor Evanghelia. 

Hotărîrea, îndîrjirea în ceea ce crede el a fi calea cea dreaptă şi voită de Dumnezeu este una din 


trăsăturile de caracter ale lui William Carey. Am observat deja lucrul acesta. Va pleca deci cu 
băiatul cel mare, Felix, şi va reveni peste doi ani să-şi caute soţia şi copiii. Oare marinarii şi 
traficanţii care străbat mările fac altceva? 

Suntem în 1793, în ianuarie. O dată luată hotărîrea, duminica următoare Carey anunţă bisericii 
sale apropiata sa plecare. Consternare. A fost un pastor atît de bun! Trebuie să accepte totuşi 
plecarea lui! Cum să-i rezişti unui astfel de om? Şi oare nu este totul pentru gloria lui Dumnezeu? 

Renunţă să mai predea la şcoală pentru a consacra mai mult timp pregătirilor de plecare, şi mai 
ales turneelor prin biserici: căci trebuie să strîngă bani. Banii sunt necesari. Trebuie să se 
plătească călătoria lui William Carey şi a lui Felix, a doctorului John Thomas, a soţiei sale şi a 
fiicei sale; trebuie avută în vedere întreţinerea doamnei Carey şi a copiilor ei, precum şi 
asigurarea întreţinerii misionarilor, cel puţin pe perioada instalării. Căci Carey mizează pe 
punerea în practică a principiului pe care I-a expus în „Enquiry": misionarul trebuie să-şi asigure 
el însuşi mijloacele de existenţă. Şi apoi tocmai s-a descoperit că dr. Thomas are datorii urgente 
de plătit! Portăreii sunt pe urmele sale de cînd s-a aflat că părăseşte ţara. Trebuie în total cinci 
sute de lire: se va strînge dublul acestei sume. Oh, nu e totdeauna lucru uşor. Unele biserici 
vizitate sunt reticente, dacă nu chiar ostile. într-o zi, într-o biserică, se face o colectă cu ocazia 
unei vizite a dr. Thomas. Colecta se ridică la... un peni şi jumătate. Se anunţă de la amvon 
rezultatul. Adunarea, cuprinsă de ruşine şi de căinţă, reacţionează imediat, şi se strîng 22 de lire 
sterline. 

Alt obstacol, şi de data aceasta foarte important: East India Company are dreptul, sau şi-a arogat 
acest drept, să exercite un control asupra sosirilor călătorilor în India. Directorilor Companiei nu 
le plac misionarii, o prăsilă nedorită, nişte persoane care te împiedică, poate, să faci ceea ce-ţi 
place. Lumea se duce în îndia numai ca să cîştige bani, nu pentru altceva. Ei îşi exercită deci 
dreptul de a supraveghea traficul maritim englez. Evident, se poate lua o corabie aflată sub un alt 
pavilion. Dar este adevărat că e interzis să locuieşti în India fără permisiunea Companiei 
maritime; o corabie care ia pasageri neautorizaţi o face pe riscul ei; va trebui să-i ducă înapoi. 
Astfel, să pleci e greu, dar să ajungi e şi mai greu. înainte, strigă Carey; dacă Domnul ne vrea în 
India, cine ne va opri? 

Om cu perspicacitate şi cu experienţă, doctorul Thomas descoperă o corabie pe care a servit 
odinioară ca şi chirurg. Totul se va aranja cît ai bate din palme. La rîndul său, Carey se ocupă cu 
instalarea soției în satul ei natal, la Piddington. Apoi face planuri de expediţii. El vede departe şi 
vede lucrurile în mare. întîlneşte la Huli, din întîmplare, un tînăr tipograf: Pregătiți-vă, îi spune el, 

peste cîțiva ani vom avea nevoie de dumneavoastră. Este William Ward. Carey se gîndeşte deja la 
traducerile necesare ale Sfintei Scripturi, la şcolile pe care le va deschide. De ce nu un spital? îl 
are pe dr. Thomas la îndemînă. Ce viitoare de gînduri, de proiecte în capul său. Dar va avea timp 
să mediteze la viitorul său: traversarea e lungă de la Londra la Calcutta. 

în sfîrşit, la 20 martie, se ţine un serviciu divin de rămas-bun. Patru zile mai tîrziu, ei se îmbarcă 
pe Earl of Oxford. Dar se tem de piraţii francezi. Trebuie să aştepte cîteva zile pentru a forma un 
convoi. Prof itînd de acest răgaz, apare un nou creditor al lui John Thomas şi cere pe loc o sută de 
lire, sau îl arestează pe datornic. Pe de altă parte, căpitanul navei a primit o scrisoare anonimă 
care îi fac cunoscute pericolele care-l pasc dacă duce la bord pasageri pe care nu-i agrează East 
India Company. El le restituie banii: „Nu vă accept!" Numai doamna Thomas şi fiica lui pot 
pleca. 

Se plăteşte creditorului, şi dr. Thomas găseşte un alt vas, danez de data aceasta, care acceptă să-i 
ia pe misionari la bord. în timpul negocierilor, Carey se duce în grabă la Piddington să-şi sărute 


soţia şi copiii. Lovitură de teatru: doamna Carey vrea şi ea să plece, dar numai dacă o iau şi pe 
sora ei, Catherine Plackett. Cele două femei şi copiii vor pleca şi ei; n-au decît douăzeci şi patru 
de ore pentru a-şi face bagajele. Dar cheltuielile au crescut. Ei, şi ce-i cu asta! John Thomas va 
călători nu ca pasager, ci ca valet. O sugerează chiar el. De altfel, călătorii au fost acceptaţi cu 
tarif redus. Cînd căpitanul a aflat cu cine avea de-a face, a devenit împăciuitor la culme şi 
politicos. Kron Princessa Măria întinde pînzele în 13 iunie. Va sosi la Calcutta în 7 noiembrie. 
Cinci luni la bordul unei corăbii cu pînze, în cabina cea mare pe care căpitanul, foarte amabil, a 
pus-o la dispoziţia călătorilor, este ceva uimitor. Carey va găsi fără îndoială timp să se 
odihnească. S-a zbătut şi s-ă frămîntat mult în ultimul timp. Dar a nu face nimic nu e în obiceiul 
lui. îl are lîngă el, la îndemînă, pe dr. John Thomas, care cunoaşte limba bengali. Ia ore de la el. 
Vrea să poată predica în bengali chiar de la sosire. Apoi, scoate de la tovarăşul său de drum toate 
informaţiile posibile legate de ţara spre care se îndreaptă. Thomas este un tovarăş excelent, cu 
darul vorbirii. 

Dacă încă n-o ştia, Carey află că populaţia europeană de acolo 

este pe de-a-ntregul devotată companiei; că guvernul britanic este la fel, şi chiar mai mult. Carey 
presimte că această putere instituită va fi duşmanul; dar ce va putea să facă East India Company 
împotriva lui Dumnezeu? în această ţară imensă în care jungla care vine pînă la poarta oraşului e 
plină de tigri, şerpi, crocodili şi altele pe potrivă, o altă junglă se întinde peste tot unde albii şi-au 
stabilit rețeaua întreprinderilor lor: o luptă fără milă pentru bogății şi putere. Aici, eşti departe de 
Anglia şi de opinia sa publică, de parlament şi de jurnale, de biserici şi de centre culturale, de tot 
ceea ce creează şi întreţine o opinie documentată şi o forță publică a moralității publice sau 
particulare. în India, totul este la stadiul de luptă elementară pentru viaţă, foarte aproape de 
junglă. Moralitatea europenilor este foarte liberă. Se va zice că vina o poartă clima. Doar în parte, 
căci trebuie să şi recunoaştem, nu-i aşa, că nu este nici un motiv să te jenezi de aceşti indigeni, 
aceşti oameni de culoare, aceşti analfabeți, aceste fiinţe inferioare. Mai ales că sunt departe 
criticii! 

Poate că şi datorită dr. Thomas ajunge Carey un cunoscător al acestei cauze profunde, care 
interzice unei imense populaţii să lupte ca eficienţă împotriva flagelurilor care o decimează, 
împotriva jafului, războaielor, epidemiilor, foametei, etc: sistemul castelor, care fărîmiţează un 
popor imens în compartimente separate de pereţi etanşi impuşi de tradiţie şi de religie, şi care fac 
imposibilă orice fel de solidaritate. 

Carey îşi simte sufletul de creştin umflîndu-se de dorinţă şi de suferinţă sfîntă. El merge ca 
ambasador al lui Cristos spre acest continent supus puterilor paralizante şi sufocante ale 
păgînismului şi ale imoralităţii care îl însoţeşte şi unde nu intră decît în mică măsură flagelurile 
importate dintr-o Anglie creştină sau considerată ca atare. 

Sosesc. Călătoria a durat cinci luni. Nu fără emoţii, Carey con-templează pămîntul care tocmai 
apare ca o linie întunecată la orizontul încă îndepărtat. Este Bengalul. Visul a devenit realitate. 
Inima vine către acest continent care se va deschide în faţa paşilor săi cu un tumult de gînduri 
grave şi de hotărîri importante de voinţă, de sacrificiu. în Numele lui Cristos, el va pune piciorul 
pe acest pămînt. îşi aminteşte el că, într-o vreme nu prea îndepărtată, 

băieţii din Paulerspury îl numeau Cristofor Columb? Cine ştie dacă, în adîncul inimii sale, el nu 
cunoaşte, la rîndul său, emoția marinarului bătrîn care se simte un fel de avangardă a unui flux de 
invazie şi de cucerire? El poartă drapelul lui Cristos Regele. Dar solul în care îşi propune să 
înfigă drapelul sunt aceste suflete nenumărate în care va introduce cunoaşterea crucii lui Cristos 
şi tot ceea ce conţine ea în materie de revelații, de promisiuni şi de putere de viaţă. 


VATAR 
CAPITOLUL IV înrădăcinare 
Sosiţi, în sfîrşit, dar nu de tot încă. Nu e atît de uşor, pe cît am putea să ne imaginăm, să cobori de 
pe vas şi să te instalezi în ţară. Gesturile cele mai simple sunt făcute mai complicate prin calcule 
ŞI viclenii. 

Vasul trebuie să ia la bord, în Sangor, la gura fluviului Hoogli, un pilot care va conduce corabia 
pînă la Calcutta, ridicată pe malul fluviului. Regulamentul cere căpitanului să înmîneze pilotului, 
care să o dea cui era în drept, o listă completă a călătorilor pe care-i transporta. El ştie bine că 
acei călători neautorizaţi de către Companie nu vor putea debarca. Cum să eviţi dificultatea? 
Destul de uşor, după cît se pare. înainte de a se opri în faţa localităţii Sangor, în aşteptarea 
pilotului, căpitanul vasului Kron Princessa Măria a avut grijă să-şi transbordeze pasagerii fără 
permisiune de intrare în ţară într-o mică ambarcaţiune indigenă. Misionarii vor ajunge deci la 
Calcuta prin mijloacele lor proprii. Cît despre el, va da autorităţilor o listă exactă cu călătorii pe 
care îi are încă la bord. 

Călătoria de la Sangor la Calcutta se face lent. Ambarcaţiunea trece de-a lungul satelor riverane 
dincolo de care se întinde jungla. Cîteodată, opresc. Dr. Thomas profită de acest lucru pentru a 
cobori pe uscat şi a predica curioşilor adunaţi. Carey observă că este ascultat cu curiozitate şi fără 
ostilitate. El se bucură de lucrul acesta. Totul se anunţă într-o lumină favorabilă. 

în sfîrşit, ei sosesc la Calcutta. Călătorii debarcă fără să fie îngrijoraţi, iar dr. Thomas se întîlneşte 
cu soția şi fiica. Totul e per- 

fect. Era ceva grozav să poată începe să acționeze. Va fi o chestiune mult mai delicată şi mai 
dificilă să se stabilească în ţară şi să înceapă acolo lucrarea pentru care au venit. Carey îşi va da 
repede seama de lucrul acesta. El va pierde mult timp, îşi va da multă osteneală, îşi va impune 
multe sacrificii, va înghiţi multe lacrimi amare în timpul următorilor şase ani care vor fi, în 
adevăratul sens al cuvîntului, ani de o ucenicie anevoioasă şi aridă. Şase ani! El se va gîndi 
adesea, în viitor, la anii aceştia grei în care va cunoaşte lupta contra foamei, a tigrilor şi a 
disperării... printre alte lucruri. Dar şi unde va face experienţa de o mie de ori binecuvîn-tată a 
îndurării divine. 

Pentru moment, la vreo două luni şi jumătate după debarcarea la Calcutta, se află într-o 
înfundătură. Toate drumurile sunt închise. A trebuit adesea să facă apel la Domnul: Măreşte-mi 
credinţa! Lui Carey nu-i lipseşte credinţa. Are destulă pentru el şi pentru ai săi, pe care 
literalmente îi poartă. Chiar şi pe acest scump domn Thomas trebuie să-l poarte, şi cîteodată este 
mai mult decît obosit de lucrul acesta. Totuşi, el vorbeşte limba bengali, e medic, are mii de 
posibilităţi ca să iasă din încurcătură, dar e cel mai mare încur-că-lume şi cunoaşte arta de a se 
încurca în datorii pînă peste cap, şi de a nu ieşi din ele decît ca s-o ia de la început. Doamne, 
apără-ne de prietenii noştri! Dar este omul cel mai serviabil posibil, un creştin pios, un misionar 
în sufletul său, şi un descurcăreţ clasa întîi. 

Misionarii au sosit cu banii în mînă. La Londra, s-a calculat că aceştia le vor ajunge timp de un 
an. Thomas este administratorul casieriei comune: trebuie să-şi împartă muncile. După zece săp- 
tămîni, Carey află cu mirare, cu nelinişte şi cu sentimente care se pot lesne ghici că n-a mai rămas 


nimic în casa de bani. 

La puţină vreme după sosire, misionarii se instalaseră la Bandei, orăşel situat la vreo cincizeci de 
kilometri de Calcutta, în vederea reducerii la maxim a cheltuielilor lor. Ei se hotărăsc să revină în 
marele oraş Calcutta, care numără circa 200.000 de locuitori, pentru a găsi mijloace de a-şi 
cîştiga existența. Thomas va găsi de lucru ca chirurg. Carey speră să obțină un loc de paznic într- 
o grădină botanică; a aflat dintr-un anunţ publicitar. Dar postul este ocupat recent de altcineva. 
Atunci, timp de mai multe săptămîni, viaţa va fi grea, nesigură, cumpătată, chiar sărăcie lucie. 
Perioadă 

neagră. Femeile se plîng; ele visaseră altceva, li se promisese altceva. Carey e singur, teribil de 
singur, cu ispitele singurătăţii de a fi trist, descurajat, dar rezistă. Rugăciunea e singurul său 
sprijin. Şi de asemenea predica sa de duminică, cînd se regăseşte în sfîrşit, fiind plin de mesajul 
pe care-l revarsă în valuri de cuvinte articulate cu greu, la început, în urechea ascultătorilor 
CUr1oŞI, dar care nu se lasă străpunşi. Căci el predică, de la sosirea lui, îndată ce a fost lăsat printre 
oamenii de pe stradă şi din pieţele satelor. El predică în bengali. A avut la început un interpret, 
dar curînd a prins inimă şi a reuşit. Lecţiile lui John Thomas pe vas dau roade. 

El află într-o zi că se oferă pămînturi gratuite cui vrea să le cultive, pe undeva prin junglă, la trei 
zile de mers cu corabia de Cal-cutta. El decide să se ducă. Thomas găseşte pe cineva care îi îm- 
prumută 150 de rupii cu 12% dobîndă. Familia urcă deci pe rîu, prin junglă. Ei ajung la Daharta, 
la şaizeci de kilometri de Calcu-tta. 

Bucata de pămînt trebuie ruptă din junglă; trebuie deci să defrişeze înainte de a planta. Carey se 
pune pe treabă. Dar el se serveşte de puşcă la fel ca de topor şi sapă. Ținutul e bogat în tigri. în 
cele cîteva luni care i-au precedat sosirea, vreo douăzeci de oameni au fost sfişiaţi de fiare; de 
aceea, ţinutul s-a depopulat rapid. Oamenii încep să revină îndată ce află că există acolo un alb cu 
o puşcă. Aceasta face să crească micile grupuri de ascultători pe care misionarul le adună 
duminica pentru a le predica Evanghelia. 

El predică şi cîtorva europeni din partea locului, printre care un domn numit Short, foarte 
primitor, dar fără nici o înclinaţie către pietate. 

Cu toate acestea, domneşte neprevăzutul. Doctorul John Thomas a scris. El povesteşte că a 
regăsit un vechi prieten, plantator de indigo, cu care se certase cîndva. El a descoperit că acest 
prieten, domnul Udley, a construit două manufacturi pentru tratarea indi-goului şi caută doi 
administratori. Thomas preia una dintre manufacturi; vrea Carey s-o preia pe cealaltă? 

Carey cere informaţii suplimentare. El va aştepta o lună întreagă un răspuns de la Thomas. Cu 
toate acestea, s-a decis să plece. Ce să facă aici, în jungla aceasta care e o închisoare? El nu poate 
nici măcar să se ducă în pădure, marea lui plăcere, pentru a me- 

dita şi a se ruga! Sunt prea mulți tigri şi şerpi. Zis şi făcut. Pleacă cu toții din căsuţa de bambus pe 
care şi-a construit-o singur. Se îmbarcă din nou. La Daharta rămîne numai cumnata lui Carey, 
Catherine Plackett; ea se va căsători cu domnul Short. 

Călătoria pe apă în acest anotimp este groaznică, sub soarele tropical. Doamna Carey este greu 
încercată şi nu-şi va reveni niciodată. Este firavă, şi ea este cea care va plăti preţul acestui 
progres. 

Căci va exista un progres, foarte simţitor şi eficace, în starea lui William Carey şi mai ales în 
pornirea lucrării sale. Pînă aici, a trebuit mai întîi să trăiască; poate că a fost obligat să recurgă la 
mijloace nu prea acceptabile, dar oricum, a trăit. I se va asigura un salariu bun. Va conduce una 
din cele două fabrici de indigo, iar Thomas pe cealaltă. El îi scrie imediat lui Fuller, la Londra: să 
nu mai aibă grija lui, din punct de vedere financiar; el va avea grijă de propriile lui nevoi, aşa 


încît societatea va putea trimite un alt misionar, cînd va găsi cu cale s-o facă. Bineînţeles, nimic 
nu s-a schimbat în raporturile sale cu societatea: este misionarul lor. Nu face decît să pună în 
practică concepţiile pe care le-a expus în En-quiry, anume că misionarul trebuie să se întrețină 
singur. Utopie, se va zice. Probabil, dar el a făcut-o. 

Mudbatty este situat într-o cîmpie întinsă udată de Gange şi de afluenții săi. Pe aici nu sunt tigri, 
în schimb enorm de mulţi şerpi şi crocodili. Aceste animale vor deveni obsesia lui Dorothy 
Carey. Sărmana femeie a suferit o insolaţie, în urma căreia şi-a pierdut echilibrul mintal. Soţul ei 
va asista neputincios la devierea necontrolată către o nebunie fără violenţă. Pentru unii, 
singurătatea este şi ea o nenorocire. în scurtă vreme, doamna Carey nu va mai putea să se ocupe 
nici măcar de gospodărie. Cea care ar fi putut fi un sprijin pentru soţul ei îi va deveni o povară. 
Reproşurile îl enervează; Dorothy nu mai este ea însăşi. Şi apoi, un atac de dizenterie îi va dobori 
pe toţi. Carey va fi greu încercat de boală. Micuţul lor Petru, în vîrstă de cinci ani, le va fi luat. 
Nici unul din cei două sute sau trei sute de mahomedani care trăiesc pe lîngă fabrică nu va vrea să 
ia asupra lui corpul pentru a-l duce la mormâînt. Singurătate. 

Aici va învăţa Carey meseria de misionar, dacă putem spune astfel. Muncitorii pe care-i are în 
subordine, familiile lor, satul în 

care este construită fabrica, sunt oamenii pe care-i evanghelizează. Duminica se duce în satele 
învecinate. Predică în bengali, dar studiază limba hindustană pentru a şi-i apropia pe 
mahomedani. La fabrică, duminica, publicul lui este format din 200 pînă la 600 de ascultători. în 
sate, predică în aer liber. 

Primeşte prima scrisoare din Anglia după paisprezece luni. Paisprezece luni de tăcere, în timpul 
cărora a luptat singur. De aici înainte, scrisorile vor fi mai frecvente, avînd între ele o perioadă de 
trei sau patru luni. Ele îi aduc încuraţări, dar şi întrebări care-i pricinuiesc emoţii puternice şi-l 
întristează. Este întrebat dacă s-a dus în India ca să predice Evanghelia sau ca să cîştige bani! 
Iată-l fabricant de indigo! Da, el este plantator şi fabricant de indigo! A trebuit, nu de mult, să fie 
cizmar ca să aibă posibilitatea de a munci la opera vieţii sale, constituirea unei societăţi 
misionare. Este fabricant de indigo acum pentru a putea trăi, în timp ce, cu mult răbdare, pune 
bazele misiunii creştine într-o ţară păgînă. Nu făcea la fel apostolul Pavel? El îşi cîştigă existenţa 
pentru el şi pentru ai săi; ceea ce nu cheltuieşte pentru acest obiectiv imediat varsă în casa 
misiunii. 

El predică de mai multe ori pe săptămînă, dar, după şase ani, nu are nici un convertit. Deschide o 
şcoală, dar elevii prea săraci sunt repede luați înapoi de părinți; ei trebuie să muncească. S-a pus 
pe treabă ca să traducă toată Biblia în bengali. Noul Testament e gata. Are veşti bune de la 
Thomas, cel puțin despre sănătatea lui. El conduce cealaltă fabrică şi se afundă fără încetare în 
datorii. Dar e un prieten bun. Totuşi, se pregăteşte ceva nou, după şase ani. 

Ceva nou, adică o criză supărătoare. Este nevoie de crize pentru a progresa. Crizele fac poate 
parte din strategia divină în vederea venirii Regatului Lui. Sunt necesare încurcături şi impasuri 
pentru ca omul să descopere eficacitatea rugăciunii, pentru ca să-şi impună apeluri puternice la 
credinţă şi la îndrăzneală. Altfel, am fi totdeauna inactivi, într-o euforie catastrofală. Căci, în 
sfîrşit, trebuie într-adevăr să iasă din acest teritoriu foarte mic unde creşte indigoul; sunt în altă 
parte zeci de milioane de indieni pe care îi chinuie foamea şi setea, pe care numai Evanghelia lui 
Isus Cristos poate să le potolească. Trebuie să întreprindem lucruri mari. Pînă aici, Carey s-a 


plictisit destul. 

Să fie nenorocire, să fie fericire? Industria de indigo e la ananghie. Recoltele au fost proaste. 
Domnul Udley, care s-a dovedit a fi un prieten devotat, trece printr-o perioadă de descurajare 


Carey îşi dă seama că întreprinderea care i-a permis să reziste timp de şase ani şi să-şi 
perfecţioneze tehnica misionară riscă să se năruiască. Thomas, în ce-l priveşte, este în afară de 
orice pericol şi s-a întors la nişte bolnavi dubioşi, la Calcutta. Dar Carey este un om puţin 
obişnuit! Dificultăţile se acumulează, şi se anunţă multe altele; prin urmare, trebuie să meargă 
înainte. Ei îi scrie lui Fuller: E foarte important să trimiteţi alți misionari! Trimiteţi-ne şapte sau 
opt cupluri. Spun cupluri, căci femeile sunt indispensabile. Numai ele pot răzbate pînă la femeile 
indiene. Bietul Carey! Se gîndeşte el atunci la sărmana lui soţie care, chiar sănătoasă, nu î-a putut 
aduce ajutorul necesar? Buna Dorothy, ţărancă analfabetă, era o soţie perfectă pentru un cîrpaci! 
Dar 1-a auzit vreodată cineva pe Carey plîngîndu-se? El o iubeşte pe Dorothy, soţia tinereţii sale. 
Domnul Udley închide cele două fabrici ale sale. Dar Carey, cu ajutorul său de altfel, a început 
deja să construiască o fabrică pe cont propriu. Poate că are el planul lui. El îi scrie într-adevăr lui 
Fuller, şi îi cere mai multe cupluri misionare: să vină, dar cum au nevoie de nişte garanţi, să se 
înscrie ca angajaţi provizorii în fabrica noastră de indigo. El primeşte un răspuns aspru: destul cu 
joaca de-a v-aţi ascunselea, trebuie să se proclame misionar! Da, ca să fie expulzat imediat! Cît 
de abstract şi de teoretic se văd lucrurile în Anglia! 

Patru misionari au pornit la drum, nouă luni după scrisoarea lui Carey. Printre ei, William Ward, 
tipograful din Derby întâlnit de Carey cîţiva ani mai devreme şi căruia misionarul îi spusese: Fiţi 
gata! Apoi, Joshua Marshman, învăţător; Grant, Brunsdon, o domnişoară Tiffy care trebuie să se 
căsătorească cu un misionar sosit de curînd ca întărire, John Fountain. Misionari în contrabandă, 
aduşi de o navă americană şi care, după procedeul cunoscut şi folosit de Carey însuşi, vor ajunge 
pe continent cu ajutorul bărcilor indigene. Ei vor debarca la Serampore, teritoriu danez, la cîțiva 
kilometri în amonte de Calcutta. Contrar sfatului lui Carey, ei se vor declara pe faţă misionari. 
Nici vorbă să mai fie angajaţi într-o fabrică de indigo! 

Senzaţie la Calcutta. Funcţionarii de la East India Company sunt puşi în stare de alertă şi se arată 
furioşi. Presa englezească din Calcutta pune mîna pe afacere, dar cum numele de baptist e puţin 
cunoscut, ei se înşală şi, din greşeală, se anunţă sosirea a patru misionari papişti. Dublă insultă. 
Aceşti domni de la Companie sunt cu toţii membri în Biserica anglicană şi-şi pierd capul. 
Guvernatorul este somat să acţioneze la repezeală. 

Acesta, din fericire, nu-şi pierde capul. El va pune repede lucrurile la punct. Căpitanul american 
este avertizat că nu va putea să-şi descarce nava dacă nu va obţine ca cei patru misionari să revină 
la Calcutta. Aceştia nu se mişcă. Guvernatorul înştiinţează autorităţile companiei că nu are nici o 
putere ca să se ducă să-i caute pe cei patru nedoriți care se află la adăpostul pavilionului danez. 
Pe scurt, lucrurile se liniştesc, şi căpitanul american va sfîrşi prin a-şi descărca încărcătura. Dar 
cei patru misionari sunt prizonieri în micul teritoriu de la Serampore unde guvernatorul danez i-a 
primit de altfel cu multă simpatie. Ei nu se pot întîlni cu Carey. Nici o piedică, este de părere 
guvernatorul, spuneţi-i domnului Carey să vină să se instaleze la Serampore! 

De ce nu? Ideea e bună. Totuşi, William Carey ezită mult. Dar pentru că Ward e în pericol de a fi 
arestat, el se decide. Trebuie să se alieze. Şi cine ştie dacă nu Dumnezeu a vrut toate acestea? în 
10 ianuarie 1800, el debarcă la Serampore cu soţia sa aproape nebună şi cu cei trei băieți. Tocmai 
atunci murise unul din misionari, domnul Grant, răpus de friguri, şi Fountain se însurase. 

Carey are 39 de ani. Instalarea sa la Serampore, sub protecţia drapelului danez, se va vădi a fi 
momentul decisiv în întreprinderea sa misionară. Aici va fi adevărata plecare, aici se vor modela 
instituţiile care, dezvoltîndu-se, vor produce un seceriş abundent, cu succese şi roade minunate. 
într-adevăr, aici îşi va înfige Evanghelia rădăcinile în India, militant, cuceritor şi creator, 
creştinismul misionar. Totul va fi o operă de îndrăzneală şi de credinţă, o aventură a spiritului 
susținută de o muncă grea şi îndirjită. Avantajul imediat este preţios: misiunea scapă, cel puţin 


aşa se pare, de toate obstacolele posibile din partea East India Company. Cît despre viitor, este 
treaba lui Dumnezeu. 

Printre misionarii care tocmai sosesc, doi vor avea alături de 

William Carey o întîietate recunoscută: William Ward şi Joshua Marshman. Este adevărat că, 
succesiv, mai mulţi din oamenii de întărire, recent sosiți, vor dispărea, rînd pe rînd, în cursul 
primilor doi ani, răpuşi de boală. După Grant, Fountain moare la nouă luni de la căsătorie, şi după 
ce a fost de un ajutor nepreţuit în predica-re. Apoi este rîndul lui Brunsdon. John Thomas, la 
rîndul său, va pleca, bărbat devotat, dar pe care fusese practic imposibil să se sprijinească, boem, 
entuziast, dar nu prea perspicace, şi făcînd cheltuieli nebuneşti. Totuşi, datorită lui a fost botezat 
primul convertit, Krishna Pal, un dulgher căruia doctorul Thornas îi pusese la ioc umărul luxat. 
Această convertire s-a dovedit solidă şi utilă pentru întreaga lucrare. 

Ward şi Marshman predică, dar unul este tipograf, iar celălalt învăţător. Se vor impune în 
specialitatea lor. Carey, să nu uităm, luase contact cu William Ward înainte de a se îmbarca, la 
Derby. Este un creştin excelent şi un meseriaş perfect. Joshua Marshman, înainte de a fi învățător 
la Bristol, fusese salariat într-o editură ia Londra, apoi ţesător în satul său. Omul se formase 
singur: puţină şcoală, dar multă lectură. Tot predînd la Bristol, continuase să studieze. Avea după 
cît se pare un viitor strălucit. Văzînd în buletinul societății misionare baptiste că se căuta un 
dascăl pentru India, se oferise. în cîteva săptămîni se pregătise şi plecase. Era căsătorit şi avea doi 
copii. înainte de a se ridica, a fost deci şi el muncitor. 

Din această echipă de trei, Carey este ales şeful. Fiind în India de şase ani, stăpîneşte la perfecție 
limba bengali, cunoaşte bine poporul căruia i se adresează şi pentru care se instruise ca 
autodidact. El este un misionar complet. A tradus în bengali aproape toată Biblia, la început cu 
ajutorul lui Thomas, apoi cu cel al unui pandit, un om instruit. El a studiat sanskrita, limba sacră a 
Indiei, dar care, după cum şi-a dat repede seama Carey, este şi limba de bază a tuturor dialectelor 
din peninsulă. 

Aceşti trei bărbaţi vor lucra douăzeci şi trei de ani împreună, înainte ca grupul pe care-l 
constituie să nu înceapă a îi atins de moarte; trei vechi lucrători, nişte „mechanics" (meşteşugari) 
după cum spun cu dispreţ cei care-i calomniază - căci există mereu soiul acesta de oameni -, trei 
bărbaţi nedespărțiţi cunoscuţi în analele misionare ca trio-ul din Serampore, iubindu-se ca fraţii, 

înţelegîndu-se, completîndu-se, devotați trup şi suflet lucrării comune. 

Serampore nu este numai o colonie misionară, ci este şi o comunitate. Misionarii constituie o 
singură familie: punga e comună, acoperişul comun, mesele se iau împreună. Dacă banii sunt 
cîşti-gaţi de unul sau de altul, cu şcoala sau cu tipografia... nu se ştie niciodată... totul merge în 
caseria comună. 

încă de la sosirea sa la Serampore, Carey sugerase ca, pentru demararea lucrării lor, esenţialul era 
să fie bine utilată, şi ca instalarea materială să fie prima preocupare căreia trebuia să i se acorde 
toată grija. Gîndul său era că trebuia să aibă proiecte mari şi că, pentru a avea realizări mari, 
trebuia să respingă ideea obişnuită a unei misiuni făcute din colibe şi cabane. De aceea, afirma el, 
era preferabil să cumpere. închiriatul este totdeauna o chestie nesigură şi expus unei dispariţii 
rapide. Ceilalţi s-au declarat de părerea lui şi au strîns toți banii disponibili, cei aduşi de 
misionari, poliţe asupra societăţii şi un împrumut la Calcutta. Este o acţiune îndrăzneață. Omul e 
plin de spirit întreprinzător. Are viziune, îndrăzneală, hotărîre şi încăpăţinare. Viitorul îi va 
justifica înţelepciunea în situaţia globală a momentului. 

Cinci familii constituie comunitatea la începutul ei, zece adulți şi nouă copii. Bineînţeles, nimeni 
nu se va lansa în comerţ sau într-o întreprindere particulară. Totul este pus în comun. Adminis- 


trarea comunităţii revine fiecăruia, rînd pe rînd, timp de o lună. Toate cărțile puse în comun 
constituie biblioteca. Toate zilele de sîmbătă sunt rezervate lichidării neînțelegerilor. O mare 
înţelepciune a prevăzut totul. Ceea ce constituie de altfel legătura comunităţii, este faptul că ea e 
însoţită de o biserică, este că ea e de fapt o biserică, în sensul de bază al cuvîntului. William 
Carey este de comun acord desemnat ca pastor. Marshman şi Fountain sunt diaconii. Spiritul şi 
organizarea vor face împreună din această comunitate o reuşită în toate sensurile cuvîntului; se va 
dovedi că o lucrare astfel organizată şi condusă este mai rodnică decît o acţiune colectivă, dar 
împrăştiată. 

Tipografia debutează într-o situaţie dintre cele mai modeste. Ea a fost cumpărată de ocazie. 
Rațiunea sa imediată de a fi este tipărirea Noului Testament în bengali: manuscrisul aşteaptă. Va 

trebui, fireşte, şi asta cît mai repede, să topească litere noi. Nee-xistînd caractere tipografice 
orientale, va trebui să facă matrițe noi. Progresiv, va prinde contur şi se va dezvolta o industrie de 
turnătorie a literelor, oamenii noştri avînd şansa să pună mîna pe un bun tehnician. Acesta va 
dispărea repede, răpus de boală, dar nu înainte de a avea timp să pregătească muncitori care vor 
deveni repede experţi în materie. 

Tipografia se va dezvolta rapid. Ea va accepta lucrări pentru public, ceea ce, sporindu-i resursele, 
îi va permite să se dezvolte şi va contribui la alimentarea casei de bani a misiunii. Felix, băiatul 
cel mare al lui Carey, care are acum 15 ani şi care cunoaşte perfect bengali, este asistentul lui 
Ward în momentul lansării afacerii. 

Dezvoltarea tipografiei nu se va face fără ca să-l îngrijoreze pe guvernator, Lordul Wellesley. 
Acesta doreşte într-adevăr să aibă comanda asupra tuturor tipografiilor din Calcutta. Nimic nu 
trebuie publicat fără asentimentul său. Este un guvernator excelent. Va trebui să-şi potolească 
temerile, ceea ce îl va face să intre în contact cu Carey. Şi unul şi celălalt vor avea de cîştigat. 
Lordul guvernator va cîştiga în orice caz asigurarea că nimic subversiv nu va fi editat la 
Serampore, şi-l va cunoaşte pe Carey. 

Joshua Marshman, la rîndul său, deschide o şcoală. Scopul său imediat este să procure mijloace 
de trai pentru misiune. Cu soţia sa Hannah, prima femeie misionară în India, organizează într- 
adevăr clasele şi internatul. Şcoala astfel concepută este destinată mai ales copiilor de europeni. 
Colonia engleză este încîntată. Dar, imediat după aceea, se înființează clase pentru copiii indigeni 
în limba bengali. Internatul se va dovedi o sursă serioasă de venituri pentru misiune. 

Viaţa la Serampore este organizată oră cu oră, şi programul este respectat cu punctualitate. 
Deşteptarea este în zori, la ora 6. De-a lungul întregului an, la Bengal soarele răsare totdeauna 
între 6 şi 7. La ora 7, muncă la tipografie şi la şcoală. Carey lucrează o oră în grădină. La ora 8 
serviciu divin în comun, apoi micul dejun, după care fiecare se întoarce la munca sa, Carey la 
slujba sa permanentă de traducere. De la ora 12 la 15, masa de prînz, baie, lectură, siestă. La ora 
15 reluarea lucrului, studiul limbilor cu ajutoare dintre băştinaşi. Seara, predicarea Cuvîntului pe 
străzi, servicii religioase 

în interior, întrunire intimă pentru lectură şi conversaţie, rugăciune, etc. Carey predică de cinci, 
şase ori pe săptămînă. întrunirile în aer liber sunt cele mai interesante, căci sunt însoţite de 
conversații, de întrebări şi răspunsuri. încep să treacă din mînă în mînă broşurile în bengali. Ele se 


ocupă mai ales de idolatrie şi prezintă mesajul harului lui Dumnezeu în Isus Cristos crucificat. 

CAPITOL 

e. 


Ape adinei 

Serampore nu este numai un capitol în istoria lui William Carey şi a celor doi tovarăşi ai săi de 
muncă, de luptă şi de rugăciune, William Ward şi Joshua Marshman; este, înainte de toate, un 
capitol în istoria lucrării universale de misiune; este o spărtură într-un zid, este o experienţă a 
unor pionieri; este o demonstraţie de har şi de metodă, de credinţă şi de ascultare; este un mare 
act decisiv, în care, probabil, eroii nu sunt decît nişte reprezentanţi: Dumnezeu însuşi este la 
lucru. 

Nu putem intra în detaliu în aceşti treizeci şi patru de ani ai unei vieţi de muncă pe care Carey o 
va parcurge într-un mod uniform, într-o rutină care pare să fie, cel puţin din exterior, cu adevărat 
o rutină comandată de disciplina paralelă a pietăţii şi a muncii. La Serampore s-a instalat un 
motor puternic care va alimenta cu putere de viziune, cu energii creatoare, cu o inepuizabilă capa- 
citate de reînnoire o lucrare misionară din ce în ce mai întinsă nu numai în India, ci, curînd, în 
toată lumea. Un motor, sau mai degrabă o inimă, o inteligenţă, o voinţă tenace capabilă să dea 
naştere altor voințe la fel de tenace. Visul neînsemnatului cizmar din Moulton a devenit realitate, 
şi această realitate, prin puterea pe care o are şi prin harul lui Dumnezeu care s-a legat de ea, 
impresionează profund bisericile şi le însufleţeşte cu un spirit de cruciadă. Lumea religioasă se 
trezeşte la responsabilitățile ei. Să enumerăm, cel puţin, fără să ne preocupăm de cronologic, 
marile lucrări ieşite din acest loc de rugăciune şi de muncă grea. 

Trio-ul de la Serampore trudeşte din greu, se roagă, predă, predică. Şcolile lui Marshman se 
extind, maşinile de tipărit ale lui William Ward gîfiie, cresc în importanţă, şi din ele ies 
exemplare după exemplare ale traducerilor Scripturii. 

Ca totdeauna, începuturile sunt mereu cel mai greu lucru, şi Serampore e un început. Aici, pentru 
prima oară, în apele fluviului Hoogli, afluent al Gangelui cu ape sacre, lîngă debarcader, în 
prezenţa unei mari mulţimi de curioşi, a fost botezat cu mare alai Krishna Pal, omul cu umărul 
dislocat, dar pe care John Thomas I-a vindecat, un dulgher din casta meşteşugarilor. Noua 
credinţă întîl-neşte credinţa ancestrală a Indiei chiar în apele fluviului: confruntare îndrăzneață şi 
care se va dovedi rodnică. Ce va fi cînd cel botezat va fi primul brahman venit la Cristos? 

Aici, la Serampore, sistemul castelor care domină India cu organizarea sa socială va începe să fie 
nimicit. Fiica lui Krishna Pal, dulgherul convertit, se va căsători cu un brahman convertit. Se ştie 
bine că sunt interzise căsătoriile în afara castei. Biserica ce suprimă castele în sînul ei este 
revoluţionară, şi pătrunde cu aceeaşi ocazie în mijlocul tuturor problemelor. 

Unul dintre primii convertiți bengalezi, Goluk, din casta meşteşugarilor, tocmai murise. în loc să- 
i fie dus corpul de către hamalii obişnuiţi, alţi patru hamali îşi vor lua această însărcinare pentru a 
traversa tot oraşul: Joshua Marshman, Felix Carey, un brahman şi un mahomedan convertiți. Este 
deci pe cale să se nască aici, unde comandă Evanghelia, o lume fără caste, fără clase sociale, fără 
diviziuni interne? 

Aici nu există nici evreu, nici grec, nici sclav, nici liber, nici brahman, nici paria, ci Cristos este 
totul şi în toți. 

Cu toate acestea, nici Carey, nici tovarăşii săi nu au intenţii revoluţionare propriu-zise; ei nu au 


decît grija de a pune în practică Evanghelia lui Isus Cristos. Este adevărat că acest lucru este re- 
voluţionar. De altfel, acţiunea directă a lui Carey asupra practicilor religioase, morale şi sociale 
nu se va opri aici. Prin forţa lucrurilor, el a fost pus în contact cu această practică teribilă şi după 
cît se pare antică a sacrificării copiilor, săvîrşită pentru a linişti mînia divinității, în speţă 
Gangele, sau pentru a-şi atrage bunăvoința lui. Pretutindeni unde merge, el vorbeşte despre 
aceasta, îşi mărturi- 

seşte repulsia şi oroarea. Dar politica celor de la cîrma societăţii East India Company este de a nu 
contracara cu nimic practicile religioase sau etnice ale populațiilor indigene. Intervenţiile lui 
Carey sunt socotite inoportune, şi ele rămîn la început total zadarnice. Dar lordul Wellesley este 
un guvernator excelent. El a renunţat la prejudecățile sale în ceea ce-i priveşte pe misionarii din 
Serampore. El îl roagă pe William Carey, întrucît este adevărat că trebuie respectate obiceiurile 
religioase ale populațiilor ţării, să studieze documentele sacre, scrise în sanscrită, care sunt 
autoritatea în materie de religie. Poruncesc ele aceste sacrificii? Carey descoperă că nu există 
nimic în acest sens. Este o practică populară, nimic mai mult. Lordul guvernator nu mai ezită nici 
o clipă. Un decret desfiinţează pruncuciderile zise sacre. Există într-adevăr cîteva proteste, dar 
acestea dispar în scurtă vreme. S-a cîştigat o victorie. Marele festival de la Gunga Sangor, unde 
Gangele este adorat ca o divinitate, va fi lipsit de acum încolo de sacrificarea copiilor. 

Va fi mai dificil să se ajungă la dispariţia „sati"-ului. Acest nume defineşte uciderea văduvelor, 
arse de vii pe rugul funerar al soţului lor defunct. Carey a fost martor al unor asemenea incinerări 
rituale. El a încercat chiar să intervină. în zadar însă. 

El face o anchetă cu ajutorul unor ajutoare dintre indieni. într-un sector delimitat şi măsurat cu 
migală, ei remarcă faptul că au existat patru sute de morţi mai mult sau mai puţin de bunăvoie 
într-un an. Ei deduc de aici că, pentru tot Bengalul, dar numai pentru această ţară, aceasta 
echivalează cu zece mii de incinerări pe an. Cu ajutorul pandiţilor cu care s-a înconjurat, Carey 
studiază şi examinează textele sacre. El descoperă că practica nu este impusă, ci numai încurajată. 
El cere desfiinţarea ei. 

Lordul Wellesley studiază raportul. El este în ajunul pensionării şi al plecării sale în Europa. El 
supune cererea şi dosarul lui Carey consiliului său juridic, aşa-numiţii „judges of appeal". Aceştia 
restituie cererea, dar reamintesc faptul că principiul constant în politica britanică în India este să 
respecte obiceiurile şi practicile religioase ale poporului. Cererea lui Carey rămîne deci uitată în 
dulapul cu dosare fără întrebuințare imediată. Va fi nevoie să treacă mulți ani pentru a realiza prin 
decrete desfiinţarea „sati"-ului, cerută fără încetare de Carey şi de opinia publică, lămurită cu 

perseverenţă, şi în final destul de puternică pentru a se impune. în ziua în care parlamentul din 
Londra îi va decide desfiinţarea, guvernatorul îi va trimite lui Carey, un om bătrîn acum, 
documentul oficial pentru a-l traduce în bengali, cu scopul de a-l promulga imediat. Carey se 
aşterne pe lucru imediat, fără să piardă o clipă, cu toate că era duminică. Cu atît mai rău, nu va 
predica în ziua aceea! Orice oră de întîrziere ar însemna poate sacrificarea vreunei nenorocite 
înainte de promulgarea decretului! 

în acest timp, un eveniment însemnat a intervenit în viaţa lui William Carey. Ne aflăm în 1801, 
deci cu mult înainte de plecarea lordului Wellesley. Guvernatorul, surprins de nivelul foarte 
scăzut al capacităţilor profesionale şi de asemenea de caracterul moral al tinerilor funcţionari 
britanici care intrau în serviciul administraţiei sale, hotărăşte să pregătească recrutarea viitorilor 
administratori. Fondează un colegiu la Calcutta. Pe lîngă cursuri de cultură generală, se vor preda 
aici limbile țării, căci e important ca tinerii domni să se ocupe de ele. Nu poţi să influenţezi 


poporul decît da-că-i vorbeşti limba. Dar cine va fi titularul catedrei de limbă bengali? 

William Carey are o presimţire. Nu-i posibil, spune el, este misionar. Dar toţi, care mai de care, îi 
demonstrează că, în ciuda temerilor sale, acest profesorat trebuie să-i deschidă porţi noi. ŞI apoi, 
salariul său îi va permite să elibereze misiunea din Seram-pore de orice dependenţă financiară 
față de Londra. El va putea de altfel să predice la fel de bine ca şi să predea, căci nu va avea, ca 
profesor, decît o jumătate de normă. Pe deasupra, să chibzuiască bine: va avea la dispoziţie, 
pentru a- şi perfecționa traducerile Bibliei în limbile ţării, ajutorul de nepreţuit al pandiţilor atraşi 
de colegiu. 

El acceptă. Nu va avea decît o jumătate de salariu, căci el e baptist. Titlul de profesor cu drepturi 
depline de a avea un salariu întreg nu poate reveni decît unui anglican. El nu va avea titlul de 
profesor, ci de conferenţiar. Ce contează: cinci sute de rupii pe lună i se par o avere. Casa de bani 
a misiunii va fi cu atît mai mult îmbogăţită. 

El îşi începe munca la colegiul din Fort William cu teamă, căci nu are nici o experienţă într-o 
astfel de muncă. Să nu uităm că n-a 

cunoscut altă şcoală, în ceea ce-l priveşte, decît cea din satul în care tatăl său, ţesător, paracliser 
şi secretar al parohiei, preda cunoştinţele elementare. Dar, fără îndoială, el a încredinţat această 
problemă Domnului care i-a fost totdeauna un sfătuitor fidel şi eficace. Cursul său de bengali 
începe cu treisprezece studenţi. în trimestrul următor 1 se va încredința şi predarea sanscritei; mai 
tîr-ziu, aceea a limbii marathi. 

Dar trebuie să-şi creeze în întregime uneltele de lucru. El compune o gramatică în bengali, o alta 
în sanscrită şi se pune pe lucru - o muncă ce va dura multă vreme - pentru alcătuirea unui lexicon 
sau dicţionar poliglot, pentru toate limbile derivate din sanscrită. Dacă a folosit vreodată cineva, 
ca să obțină în acest fel un randament maxim, darurile şi capacităţile primite de la Dumnezeu, cu 
siguranţă că William Carey a fost omul acela, cu darul său pentru limbi străine. 

în 1804, într-o adunare solemnă prezidată de lordul guvernator şi la care asistă somitățile din 
Calcutta, europeni, demnitari şi erudiţi hinduşi şi musulmani, Carey va pronunţa un discurs în 
sanscrită, primul european care a realizat această ispravă în lumea academică. Străvechea limbă 
sacră a Indiei nu mai are secrete pentru el. Nu-i pasă decît prea puţin de onoruri. Esenţialul este 
ca baza financiară, morală şi socială a misiunii de la Serampore să iasă întărită din toate acestea. 
Lordul Wellesley a devenit prietenul şi protectorul său. Domnii de la Companie n-au decît să se 
poarte cum trebuie. 

Ceea ce nu fac totdeauna, căci, în fond, Compania este deasupra guvernatorului, şi cînd Lordul 
Wellesley va ieşi la pensie, acest om de valoare va fi de fapt somat să plece, din cauza 
independenţei sale de conştiinţă şi de decizie faţă de autorităţile de la Companie. 

E o realitate că East India Company nu iubeşte misionarii. Aceştia sunt oameni fără spirit servil, 
care cunosc dedesuptul lucrurilor, care trăiesc printre oamenii de rînd şi au o conştiinţă bolnăvi- 
cios de sensibilă. Şi acest domn Carey, cînd îşi pune ceva în minte, trebuie să fie tare şmecher 
acela care să i-o scoată de acolo. După cum zice el, Dumnezeu nu ţine deloc seama de practicile 
comerciale în curs, civilizatoare de altfel, cum le place celor de la Companie să spună. E 
adevărat. Dumnezeu are alte legi ale dreptăţii. 

Comunitatea misionară din Serampore numără acum opt familii. Felix, fiul cel mai mare al lui 
Carey, este misionar recunoscut ca atare. Tipografia, şcoala şi salariul de profesor la colegiul din 
Fort William susţin misiunea, de acum independentă din punct de vedere financiar. Lucrarea este 
bine înrădăcinată: trebuie deci să acţioneze energic şi să avanseze cu repeziciune. Carey şi to- 
varăşii săi întocmesc un plan de extindere a lucrării. Se proiectează extinderea ramificaţiilor în 


ţară - dincolo de hotarele teritoriului danez, bineînţeles - şi crearea de staţiuni misionare la dis- 
tanţă de 100 pînă la 150 de mile. Bună strategie, dar asta înseamnă să pătrunzi în teritorii care se 
află sub autoritatea administrativă a Companiei. Ei nu ţin cont de lucrul acesta şi se pun pe treabă. 
Dar iată că se descoperă că misionarii sunt lipsiţi de actele cerute. Ei primesc ordinul de a pleca 
imediat din regiune, şi lasă să se înţeleagă că vor merge în altă parte. Nu înainte, li se zice, de a fi 
primit autorizaţie din partea Companiei. Autorizaţia nu va veni. Ei lucrează totuşi, dar aproape pe 
ascuns. Calcutta are un nou guvernator, supus cu totul ordinelor Companiei. Misionarii nu vor 
mai cere autorizaţie, ca să nu mai fie nevoiţi să nu se supună într-un mod prea deschis, însă sunt 
la discreția primului funcţionar zelos. Dar nu sunt toți aşa. 

Ne aflăm în 1806. Brusc, guvernatorul Sir George Barlow îl înştiinţează pe William Carey că 
interzice misionarilor orice activitate de predicare, de propagandă prin tractate sau altfel, în afara 
micuţului teritoriu danez. Misionarii sunt consternaţi. Funcţionează vechea lege: nu trebuie să 
încerce să intervină în practicile religioase ale poporului. Dar ce s-a întîmplat pentru a motiva 
această înverşunare a autorităţilor? Ei află că, în sudul Indiei, la 1.500 kilometri de Serampore, la 
Vellore, a existat o revoltă a trupelor indigene. Colonelul, treisprezece ofițeri şi o sută de oameni 
de trupă au fost masacrați. Albii sunt cuprinşi de panică. Prinzînd ocazia, partidul anti-misionar a 
lansat zvonul că revolta a fost cauzată de misionarii din Bengal care vor să-şi impună băştinaşilor 
credinţa. Or, nu există misionari în Bengal decît la Serampore. Se aud proteste generale în 
cercurile Companiei, la Calcutta. Era deci interzis să predici Evanghelia! Numai drapelul danez 
împiedică expulzarea pur şi simplu a misionarilor. Apoi, emoția se pierde, totul 

e dat uitării. Carey şi tovarăşii săi îşi văd în linişte de munca lor. 

Colegiul din Fort William riscă să fie desființat, din motive economice. O sursă regulată de 
venituri va dispare deci. Cu toate acestea, autoritățile se răzgîndesc. Nu vor mai fi păstraţi decît 
trei profesori, cei de bengali, de hindustană şi de persană. Prin urmare, Carey rămîne; mai mult, 
este numit profesor titular, fiind anulată stipularea care anula acest lucru. El va primi un salariu 
întreg. 

Cu toate acestea, va începe o altă criză, din cauza unor tractate în limba persană tipărite la 
Serampore. Traducă torul-redactor al tractatului, un mahomedan convertit, a strecurat în textele 
pe care le avea de tradus cîteva cuvinte născocite de el, destul de injurioase, la adresa foştilor săi 
coreligionari, bineînţeles, fără ştirea lui Carey şi a colegilor săi. Chestiunea e minoră, dar 
duşmanii misiunilor au profitat de ea, şi se ajunge la proteste. Se cere ca tipografia să fie 
transferată la Calcutta. Guvernatorul danez refuză să cedeze. Guvernatorul englez, nou sosit la 
Calcutta, îi primeşte pe Carey şi pe Marshman care îi prezintă un memoriu în care arată cine sunt 
ei şi ce fac. Foarte interesat de vizitatorii săi, guvernatorul se arată interesat şi de memoriul lor. în 
final, misionarii au cîştig de cauză; dar le-a fost frică. 

în acest timp, lupta pe care o duc ei în India îşi are paralela la Londra, unde autoritățile 
Companiei sunt atotputernice. Lordul Wellesley, care se află în capitală, îi ajută cît poate pe 
prietenii săi de la Serampore. Fuller este mereu pe baricade. în doi sau trei ani, Parlamentul va fi 
invitat să reînnoiască carta Companiei. Carey redactează textul unei petiţii adresată 


parlamentarilor, în care revendică dreptul de a predica pretutindeni Evanghelia, fără nici o 
restricţie. în 21 iulie 1813, Parlamentul a adoptat o rezoluţie în favoarea acestei teze şi a introdus- 
o în cartă. Legea, aprobată de rege, intră imediat în vigoare. Victoria este totală. Ea se datorează, 
pe plan politic, acţiunii neobosite a lui Wilberforce în Camera Comunelor, şi celei a lordului 
Wellesley în Camera Lorzilor. 

Acest conflict, care, de atîţia ani, nu se mai termina, a scos în evidenţă trio-ul din Serampore. în 
1809, Southey scrie, în apărarea celor trei bărbaţi de acolo: „Aceşti lucrători de origine umilă şi 
cu o cultură restrînsă - those low bora and low bred mechanics - au tradus Biblia întreagă în 
bengali şi o termină de tipărit. Ei lucrează 

la tipărirea Noului Testament în sanscrită, în orissa, în mahratta, în hindustană, în karnata, în 
chineză, în limba sikhilor şi cea a bir-manilor. în patru din aceste limbi, ei au făcut traducerea 
întregii Biblii. Oricît de extraordinar ar fi lucrul acesta, el va părea şi mai extraordinar cînd ne 
vom aduce aminte că unul din acei oameni -care lucrează la ea - a fost la origine un cizmar, altul 
un tipograf, iar al treilea directorul unei şcoli de caritate din Bristol. Aceşti lucrători cu origini atît 
de umile şi cu cultură atît de deficientă la debutul lor au făcut mai mult pentru răspîndirea 
cunoaşterii Scripturii divine printre păgîni decît ceea ce făcuse sau încercase să facă, înaintea lor, 
lumea întreagă". 

Măreaţa lucrare de la Serampore este astfel făcută cunoscut, lucrare care a crescut fără vilvă şi 
care începe să-i uimească pe cei care o contemplă de departe. Biblia a fost dată Indiei, unei Indii 
cu cu numeroase limbi şi dialecte. Se traduce fără încetare. Nu este vorba numai de a începe noi 
traduceri, ci se şi revizuiesc traducerile deja terminate. Fiecare nouă ediţie e precedată de o 
revizuire îngrijită. Ştiinţa şi priceperea traducătorilor au crescut de altfel considerabil. Ei s-au 
înconjurat de un număr tot mai mare de pândiți. Relaţiile lui Carey cu colegii săi indieni - căci 
reputaţia sa de orientalist se întinde - îl determină să dea dovadă de o rigoare din ce în ce mai 
mare în munca sa de traducere. Au fost astfel opt ediţii succesive ale Noului Testament în 
bengali, patru ale întregii Biblii. Este lucrarea de predilecție a lui Carey, căci bengali este limba 
poporului; brahmanii nu o folosesc. De altfel, pentru ei a tradus Carey Biblia în sanscrită. 

Aceşti trei bărbaţi constituie o societate biblică în trei; şi toate cheltuielile sunt plătite de către 
întreprinderea lor, adică de către ei înşişi. Cu toate acestea, se anunţă întăriri. în acest moment se 
fondează la Londra Societatea biblică pentru Anglia şi străinătate. Se pune imediat în practică un plan 
de cooperare între noua societate şi cei de la Serampore. Cînd în 1832 Carey va depune armele, 
din cauza vîrstei, el va fi condus şi însufleţit traducerea unor părţi sau a Bibliei în întregime în 
patruzeci şi patru de limbi şi dialecte diferite. El este editorul general al lucrării, asistat de 
Marshman. Ei au în subordine echipe de ajutoare indigene. Unii dintre aceştia au ajuns să 
cunoască Scriptura pe de rost, după mai mulți ani de lu- 

crări de traducere, de corectare, etc... în toate aceste traduceri, Carey intervine direct şi personal 
pentru a se asigura de calitatea textului. 

Cantitatea de muncă adusă de Carey depăşeşte imaginaţia. Jurnalul său ne arată cum îşi folosea 
timpul. Intr-o anume zi, datată, el notează: că a citit, după sculare, un psalm în ebraică, că a lucrat 
ziua la traducerile în curs în patru limbi diferite, şi că şi-a terminat ziua citind un capitol din Noul 
Testament în limba greacă. în acea zi a mai şi predicat. 

Trebuie să amintim că tipografia a fost nevoită să creeze în întregime o topitorie de caractere. A 
trebuit să modeleze caractere de scris şi matrițe. Timp de o jumătate de secol, topitoria de 
caractere orientale din Serampore va fi principala întreprindere de acest gen din toată Asia. Or, în 
12 martie 1812, tipografia ia foc accidental. Rezervele de hîrtie sunt mistuite, ard manuscrise 


preţioase, toate caracterele sunt distruse. Din fericire, sunt salvate matriţele. Zece ani au fost 
necesari pentru a constitui acest stoc. Chiar a doua zi după nenorocire începe topitul. Pierderile 
sunt evaluate la 10.000 de lire. în 50 de zile, Fulier în Anglia şi prieteni de pretutindeni, în India 
şi în altă parte, adună suma necesară pentru a acoperi pierderile. După şase luni de la catastrofă, 
toate caracterele orientale sunt retopite. Dar există pierderi ireparabile. Toate materialele 
acumulate de Carey pentru dicționarul său poliglot sunt distruse. Această lucrare l-ar fi situat pe 
Carey printre primii filologi ai lumii. Au mai dispărut în dezastru rnulte lucrări în curs, traduceri, 
şi nu numai texte biblice. Carey făcuse, în legătură cu lucrările sale de la colegiul din Fort 
William, traduceri din clasicii indieni în limba engleză, în special cea a faimosului poem epic 
Ramayana. Totul este în întregime distrus, ca şi lucrări savante pe probleme lingvistice. Dar 
Carey are un spirit de neînfrînt. Ceea ce s-a pierdut, s-a pierdut, asta este. Se reîncepe totul, cel 
puţin ceea ce priveşte partea biblică a«ceea ce întreprinsese. 

Este greu să ne facem o idee despre importanţa operei lui William Carey şi a colaboratorilor săi 
în această muncă de traducere a Scripturilor în limbile Indiei. într-adevăr, toată lucrarea 
misionară ulterioară, pînă în zilele noastre, a beneficiat de acest ajutor extraordinar de vital, 

este temelia oricărei activități misionare, pentru că doar ea, împreună cu autoritatea care-i este 
dată, poate să prezinte oamenilor, aşa cum se cuvine, lucrarea de mîntuire în Isus Cristos. Numai 
ea poate cere un consimțămînt al credinței şi al rațiunii, să reducă la tăcere pozițiile adverse şi să 
impună o autoritate inimii şi spiritului care să nu fie bazate pe constrîngere. Faptul că William 
Carey a avut viziunea acestui lucru se înţelege de la sine, dat fiind creştinul care era; dar ca 
această convingere să fie asociată în mod providenţial, trebuie s-o spunem, la acest om cu un dar 
extraordinar pentru limbi, cu o pasiune supremă pentru cauza mîntuirii păgîni-lor, şi cu o 
capacitate aproape inepuizabilă de muncă, iată ceea ce contribuie, probabil, mai mult ca orice 
altceva, la clasarea lui William Carey printre cei mai eminenţi servi ai cauzei Regatului lui 
Dumnezeu, şi în special ai misiunii pe teritoriu păgîn. 

în 1812, William Carey are 52 de ani. Serampore este o uzină care lucrează cu randament maxim. 
Formula comunităţii s-a dovedit rodnică. Există acum mai mult de treizeci de muncitori la lucru. 
Lucrarea misionară de la Serampore şi-a mărit mult volumul, pentru că au fost deschise 
douăsprezece staţiuni pe un teritoriu vast. 

De altfel, în Anglia, lumea din bisericile grupate în societatea misionară s-a neliniştit de această 
extindere a lucrării. Unii se întreabă dacă n-ar fi de dorit să se facă o pauză în această lucrare, 
căci cheltuielile cresc. William Carey scrie scrisoare după scrisoare, implorîndu-i pe 
corespondenţi să înceteze de a-şi mai face planuri de cucerire după fondurile existente în casierie; 
mai degrabă să-şi organizeze finanţele pentru a face față unor nevoi crescînde. 

Cu toate acestea, o dezvoltare importantă a lucrării e pe punctul de a se produce. Suntem în 1813, 
Joshua Marshman şi-a orientat de cîtva timp grija sa de pedagog către crearea unui întreg sistem 
şcolar destinat să însoţească deschiderea de noi staţiuni misionare. Pe deasupra, un nou 
guvernator, lordul Moira, vizitînd Serampore şi manifestîndu-şi entuziasmul pentru lucrarea 
şcolară pe care o descoperă acolo, invită trio-ul misionar să cineze în reşedinţa sa din 
Barrackpore şi le declară că este foarte deschis pentru o dezvoltare sistematică a învăţămîntului. 
Misionarii prind ocazia şi, pentru a pregăti dezvoltarea lucrării care se anunţă sub nişte auspicii 


atît de fericite, deschid imediat o şcoală normală de învăţători. O şcoală 

publică este fondată pe noile principii, urmată curind de altele. Nouăsprezece şcoli sunt succesiv 
inaugurate. într-un an, vor fi patruzeci şi cinci. Deschizînd o provincie din nord pătrunderii en- 
glezilor, guvernatorul cere la Serampore să organizeze în acea provincie activitatea şcolară. 

Ca urmare a dezvoltării remarcabile a activităţii şcolare, Serampore pune atunci pe tapet un mare 
proiect. Acesta fermentează în minţile lor de cîtva timp. Este vorba să se ridice, chiar la Seram- 
pore, ca o încununare a activităţii şcolare, o instituţie de învăţă-mînt superior. El va fi numit 
colegiu. Cuvîntul desemnează fără îndoială, în engleză, ceva mai mult decît colegiile noastre 
franţuzeşti. Planul lui Carey şi al prietenilor săi este să asigure tinerilor indieni, mai ales fiilor 
celor convertiți, o pregătire superioară, în care pe lîngă adevărurile creştine să fie expuse şi 
sistemele de gîn-dire necreştină; căci, pentru a înarma spiritele împotriva minciunii şi a rătăcirii, 
trebuie să le ajuţi să evalueze aceste greşeli. Trebuie să cunoşti ceea ce combaţi. Carey şi colegii 
săi, cum se vede, au spiritul deschis, mult avansat faţă de epoca lor. De altfel, la Londra se va 
arăta o oarecare reticenţă cu privire la această clauză. 

Edificiul se construieşte. El va fi terminat în 1821. Şi astăzi impresionează încă prin frumuseţea 
liniilor sale. Ca totdeauna, Carey are proiecte mari şi face realizări mari, datorită instinctului, sau 
mai degrabă intuiției şi exigenţei credinţei sale. Este principiul său. Regele Danemarcei donează 
un teren. Guvernatorul general onorează întreprinderea cu o contribuţie personală. Clădirea va 
costa 15.000 de lire. Ea va fi aproape în întregime plătită din fonduri cîştigate prin activităţile de 
la Serampore. Zece ani mai tîrziu, o cartă regală (a Danemarcei) va da colegiului dreptul de a 
conferi grade şi diplome. Va fi prima instituţie de acest gen din Asia care să posede acest 
privilegiu. Colegiul din Serampore este încă în picioare, sub conducerea unui preşedinte indian. 
El este mereu unul din lăcaşurile de cultură cele mai importante de pe imensul continent. 

Poţi să rămii uimit în faţa flerului, a înţelepciunii, a clarviziu-nii omului care a dirijat toate 
acestea, dar şi în faţa dezinteresului său. El construieşte pentru viitor. Rolul său este să atace 
citadela păgînismului, să pregătească căile, să adune mijloacele, să forme- 

ze liderii, să stabilească normele. Viitorul aleargă spre el cu promisiuni minunate atunci cînd, 
obosit, el va depune curînd armele. 

Noi privim cu admiraţie aceste edificii, aceste îngrămădiri de volume, evocăm momentele 
importante ale unei cariere care s-a afirmat cu prestigiu în umilinţă, care a rămas umilă în vremea 
unor reuşite măreţe. Cu toate acestea, pentru Carey, nu aici este esenţialul. Statisticile nu spun 
mare lucru, oricît de impresionante ar părea. Marea operă de la Serampore, pentru animatorii ei, 
pentru conducătorul ei, este contactul personal cu omul păgîn, pe care trebuie să-l cîştigi pentru 
Cristos. Pentru Carey, marea bucurie a vieţii sale, rațiunea de a fi a prezenţei sale pe aceste 
meleaguri îndepărtate, nevoia imperioasă de care este plin şi în faţa căreia cedează neîncetat, 
oricare ar putea fi celelalte exigenţe ale vocației sale, este prezentarea mesajului harului înaintea 
mulțimii, în pre-dicare, sau în discuţii particulare. De altfel, el excelează în acestea. 

Predilecţia sa de lingvist se îndreaptă către limba bengali, limba poporului, în care 1-a iniţiat dr. 
John Thomas cu ocazia călătoriei din Anglia în Bengal, limbă în care n-a încetat să se 
perfecţioneze, a doua sa limbă maternă, ca să spunem aşa... cea care-i deschide orizonturi virgine 
de cucerit pentru Regatul lui Isus Cristos. 

Fireşte, la Serampore, toţi predică: cei trei fii ai lui Carey, Felix, William şi Jabez devin cu timpul 
predicatori şi misionari în posturi avansate. William Ward tipograful, Joshua Marshman peda- 
gogul, ceilalți veniţi pe rînd să se alăture primilor sosiți, toată lumea predică. 

Aducerea de mărturie este lege. 


încet, cu mari eforturi de consacrare şi de răbdare, solul a fost arat, iar sămînţa aruncată. Secerişul 
s-a lăsat aşteptat, primele semne s-au arătat după multă vreme. Cîţi ani de muncă grea aparent 
nerodnică înainte ca dulgherul Krishna Pal să fie botezat în apele fluviului Hoogli? Sistemul 
castelor care ştrangulează India într-o reţea foarte încurcată şi aparent de nedistrus a frontierelor 
sociale, a tabu-urilor religioase, a tradiţiilor de neatins; atotputernicia păgînismului care 
impregnează viaţa acestui continent pînă în fibrele sale omeneşti, spirituale, morale şi sociale cele 
mai profunde, cele mai secrete; prezenţa permanentă a foametei, a epidemiilor, a mizeriei, a 
păcatului în formele sale rafinate sau jos- 

nice, măcinînd sufletele, structurile sociale, relaţiile între oameni; o cultură antică nu lipsită de 
spiritualitate, dar închizîndu-se într-o metafizică a anihilării, a imobilismului, în contemplare 
sterilă sau materialism grosolan - în ciuda unor excepţii spectaculoase -, toate acestea explică 
obstacolul enorm ridicat în faţa primei tentative a „invadatorilor" lui Cristos. A fost necesară o 
muncă lungă şi perseverentă pentru a-şi croi drum şi a pătrunde în această lume în care mişună 
superstiţia, ignoranţa şi imoralitatea, şi a o fecunda cu sămînţa harului. 

Dacă rezultatele s-au arătat cu greu, ele au venit totuşi la timpul lor. în 1804, micuța comunitate 
de patruzeci şi opt de indieni din caste diferite, toţi botezați, s-a constituit într-o biserică. în 1809, 
biserica numără două sute de membri indigeni. Bineînţeles, în această epocă, lucrarea a depăşit 
granițele localităţii Serampore şi ţinutul din imediata apropiere. începînd cu anul următor, primin- 
du-se de altfel autorizaţia de a deschide noi staţiuni misionare în diverse locuri din Bengal şi din 
Orissa, lucrarea se descentralizează, dar centrul rămîne mereu Serampore. 

între 1815 şi 1818, se convertesc şi sunt botezați în aceste misiuni patru sute douăzeci de 
indigeni. Sunt peste o mie de membri adulţi în Biserica al cărei centru este Serampore. în acel 
moment a sosit în India un misionar american, Adoniram Judson. îndrumat de Carey, el se 
instalează la Rangoon, în Birmania, în locul lui Felix Carey, care tocmai părăseşte misiunea 
pentru a intra în serviciul regelui Birmaniei. Acest fapt este înregistrat de tatăl său printr-un 
cuvînt care traduce tristeţea şi regretul său: „Felix s-a micşorat pînă la dimensiunea unui 
diplomat". Baptiştii americani se vor constitui într-o societate. 

Astăzi, lucrarea misiunii baptiste în India numără 1.151 de pastori şi misionari, lucrînd în 3.803 


biserici. Numărul membrilor botezați este de aproximativ 413.000. 
59. 

CAPITOLUL VI Plinătate şi declin 
Nu există niciodată bucurii pure, chiar pentru un om atît de desprins de lucrurile pământeşti, şi a 
cărui fericire nu era niciodată atît de intensă ca atunci cînd era cufundat pînă peste cap într-o 
muncă ce-l absorbea în întregime. Suferinţa aparţine vieţii. 

Va veni şi momentul în care relaţiile lui William Carey cu Societatea din Londra se vor întinde la 
maximum, pînă la ruptură. Este vorba de .Societatea misionară baptistă, născută din munca sa 
grea, din rugăciunile sale şi din stăruinţele sale. Desigur, nu atîta timp cît fidelul său Andrew 
Fuller este încă la cîrmă. El moare în 1815. Ceilalţi prieteni, rînd pe rînd, intră şi ei în odihnă. 
Carey nu s-a întors în Anglia ca să închege prietenii noi; el nu va face de altfel niciodată această 
călătorie. Noii promovați la conducere nu-l cunosc pe Carey. Oameni foarte pioşi şi rigizi în 


principii, le lipsesc poate anumite calităţi ale sufletului sau ale imaginației, calităţi pur şi simplu 
omeneşti. Raporturile comitetului cu Serampore devin oficiale, stilul comunicărilor se face 
administrativ, rece, aproape impersonal. Nu se mai cunosc între ei, aici e partea proastă. Se pare 
de asemenea că membrii comitetului de la Londra şi-au făcut despre William Carey şi despre 
prietenii săi o imagine destul de caricaturală, desigur, fără ştirea lor. Ei îl văd bucuros sub 
trăsăturile unui potentat oriental care nu face decît ceea ce vrea el, nu dă socoteală nimănui şi nu 
se sinchiseşte de mustrările care îi sunt făcute. 

Să fie doar efectul distanţei ceea ce a redus la zero simpla întîlni-re personală a părţilor în cauză? 
Ei se cunosc numai din semnături. 

Motivul principal al acestei stări de lucruri este poate faptul că mulţi tineri misionari trimişi 
recent nu sunt din acelaşi aluat ca înaintaşii lor; faptul că aceştia, Joshua Marshman în particular, 
care au tras la jug, cum s-ar zice, aşteaptă de la aceşti tineri aceeaşi pasiune pentru lucrare şi 
aceeaşi frenezie de a munci. Lui Marshman nu-i place de cei care stau gură-cască şi de cei 
nepăsători şi leneşi, şi le şi zice respectivilor ceea ce crede despre ei. Aceştia se plîng: cine n-ar 
face-o? 

Pe de altă parte, lui Carey i se cer bilanţuri precise, vor să i se verifice contabilitatea, pur şi 
simplu pentru că aşa este regula. Totul este permis, cum ar spune apostolul Pavel cu alte cuvinte, 
dar nu trebuie să se facă totul. Nimeni nu se plînge de nereguli, nimeni nu vrea să-l acuze pe 
domnul Carey, dar, pentru a fi mai siguri ca nu sunt nici un fel de nereguli, şi pentru a nu se simţi 
vinovat ca administrator, trebuie să se controleze. Aici este drama. Serampore a devenit o afacere 
foarte importantă: terenuri, clădiri, tipografie, ateliere, etc. Oare au uitat că practic totul a fost 
plătit prin munca a trei oameni? Toată lucrarea funcționează graţie banilor pe care ei i-au vărsat şi 
îi mai varsă încă, din propria lor iniţiativă, arătînd prin aceasta un dezinteres remarcabil. Oare nu 
se ţine seama de faptul că ei au vărsat în mod firesc cam o sută de mii de lire în casa de bani a 
misiunii, nepăstrînd pentru ei decît strictul necesar, rămmînd în aceasta fideli principiilor 
enunțate încă de la fondarea comunităţii? Carey a scris în jurnaiui său că n-a avut niciodată destui 
bani ai lui ca să-şi cumpere un cal! Şi ei vor să-l urmărească în toate labirinturile bilanţurilor, 
cermdu-i mii de explicaţii? Ceea ce-i răneşte este mai ales tonul trufaş cu care li se cere situația 
contabilă. Carey este profund afectat. Cei de la Londra au o viziune îngustă. Această pasiune de 
independenţă a celor de la Serampore înseamnă anarhie. Londonezii se simt ofensaţi. Tinerii 
misionari sosiți de curînd refuză să se supună ordinelor lui Carey şi nu ascultă decît numai de 
directivele primite de la Comitetul din Londra. 

Ward moare în 1823. Neplăcerile devin tot mai intense. Carey are intenţia să se stabilească la 
Caîcutta. Marshman face călătoria la Londra pentru a explica situaţia. Eforturile sale sunt 
zadarnice. Foarte supărat; el semnează un acord de despărţire. Carey şi el în- 

suşi se vor retrage din clădirile misiunii şi se vor instala în colegiu şi în dependinţele acestuia, 
unde vor muta şi tipografia; restul e lăsat în păstrarea Comitetului londonez. Astfel, Carey se 
desparte de această societate pe care a fondat-o. Suntem în 1827. Această încercare este 
devastatoare în viaţa acestor vechi luptători, care sunt şi ei din carne şi din sînge. A murit orice 
bucurie. Carey se ţine bine, ca de obicei, adică lucrarea continuă, ca în trecut, dar în altă parte. 
Va veni de altfel o vreme, şi destul de repede, în care, intervenind mai multă înţelegere şi mai 
mult spirit creştin, situația se va schimba, şi uitarea milostivă va acoperi aceste şicane. Se va res- 
tabili o reînnoire a încrederii, precum şi relaţii cordiale pe plan administrativ. Aşa e viaţa. 

Dar Carey a îmbătrînit. Neobositul lucrător va împlini şaptezeci de ani. Nu este virsta pensionării 
pentru misionar, ci doar profesorul de la colegiul Fort William se retrage din această instituţie. El 


i-a dăruit treizeci de ani din viaţa sa. Dar nu poate să se oprească total din muncă. Pînă la ultima 
suflare a vieţii el va predica, îşi va revizui traducerea Noului Testament în bengali, şi nu va lăsa 
pana jos decît după ce va corecta ultimele şpalturi. El va fi atunci aproape de sfîrşit. Suntem în 
1833, şi el este foarte slăbit. 

Soţia sa îl înconjoară cu devotament. Nu mai e Dorothy, decedată în 1807 după o boală de nervi 
lungă de doisprezece ani. Nu este nici cea de-a doua soţie a sa, cu care s-a căsătorit în 1808, 
Char-lotte Rhumohr, o persoană cultivată care venise să se instaleze la Serampore pentru a-şi 
reface sănătatea. Ea avea vîrsta lui Carey şi a trăit alături de el, ajutîndu-l în toate felurile, timp 
de treisprezece ani. La doi ani după moartea ei, singurătatea 1-a împins pe William Carey să se 
căsătorească a treia oară, cu Grace Hughes. 

Tatăl său a murit la 81 de ani. Felix, băiatul cel mare, a murit la un an după cea de-a doua soţie a 
sa. în 1825, el scrie în jurnalul său că toţi prietenii săi din Europa au murit, fără excepţie. Fidelul 
Marshman rămîne alături de el. El mai are cîţiva prieteni buni printre misionarii care, de-a lungul 
timpului, au venit să se stabilească în India. Prieteniile acestea i-au permis să reziste în faţa 
deprimării care I-a slăbit mai mult decît toată munca sa, de cînd au început neînțelegerile cu 
Societatea misionară din Londra. 

Fără îndoială, sosind vîrsta lungilor meditații pe îndelete, el tre- 


ce în revistă toate lucrările care, una după alta, l-au ţinut sub arme. El a lucrat totdeauna cu 
bucurie. Dar, dintre aceste bucurii, el nu le neglijează pe cele mai modeste, în această evocare 
mulţumită a trecutului. Grădina sa, în particular, i-a rezervat unele dintre cele mai neumbrite 
bucurii. Trebuie spus că ea este un adevărat muzeu viu al plantelor orientale dintre cele mai puţin 
obişnuite. Oare botanica n-a exercitat dintotdeauna o atracție irezistibilă asupra minţii sale pline 
de curiozitate? Dar el nu s-a mulţumit cu această grădină de prestigiu. El i-a sugerat 
guvernatorului din Calcutta să fondeze o societate de horticultura şi de agricultură. Este în 1820. 
El va deveni preşedintele acestei societăţi, un an mai tîrziu. 

Grădina sa este capela sa. Acolo meditează şi se roagă, în mijlocul naturii care preamăreşte, în 
marea sa frumuseţe, gloria Creatorului. Cicloanele şi tornadele au devastat, în mai multe rînduri, 
acest loc preferat; dar stăpînul locului cunoaşte virtutea răbdării şi pe cea a îndîrjirii. 

Munca nu 1-a slăbit, numai bătrîneţea îşi împlineşte lucrarea de ramolisment. Toată viaţa sa, el a 
beneficiat de o forţă fizică.puţin obişnuită, nerelaxîndu-se practic niciodată după efortul susținut 
al muncii sale covîrşitoare. în acest climat tropical, el n-a simţit niciodată o adiere proaspătă care 
să-i mîngfie obrazul. S-a spus despre el că această rezistenţă extraordinară s-a datorat, probabil, 
acestui imperativ, acestei necesităţi categorice care îl poseda, îl domina, cerînd totul de la el, şi 
care-i interzicea să cedeze slăbiciunii, sentimentul vocației sale atît de intim legate de credinţa sa, 
şi care niciodată n-a suferit de slăbiciune. 

Aici, de altfel, se află secretul lucrării sale şi al forţei, al energiei sale. Există puţini oameni care, 
la fel de mult ca el, să fi dat celor care i-au înconjurat sensul vocației. lată un om posedat de o 
viziune, de o constrîngere care, violentă sau nu, sfîrşeşte totdeauna prin a se impune. lată 
explicaţia unei îndîrjiri în faţa căreia nu poate rezista nimeni şi nimic şi care are totdeauna ultimul 
cuvînt. lată, poate, cauza unui autoritarism greu de suportat pentru cei care, cunoscîndu-l puţin, 
sau necunoscîndu-l deloc, nu pot să-l considere decît ca un rebel sau ca un dictator. El îşi 
urmează calea, indiferent dacă cei din jur acceptă să-l urmeze; indiferent dacă, prin reticenţe, 
refuzuri sau acte ostile, încearcă să-l înfrîneze sau să-l 

oprească din drum: el duce totul cu sine. 


El a rămas pînă la capăt acel entuziast din primele zile care n-a încetat să provoace reacțiile 
oamenilor trufaşi pentru care credinţa trebuie să se însoţească cu toate consideraţiile imaginabile 
în stare să tempereze în mod eficace mişcările nesocotite. Cu vîrsta, entuziasmul său s-a 
aprofundat, n-a secat. Ca dovadă, această voinţă de a avea proiecte mari în toate inițiativele sale, 
această voinţă de a face realizări mai mari decît este necesar pe moment, ca şi cînd ar lucra nu 
pentru sine sau pentru cei din generaţia sa, ci pentru cei ce vor veni mai tirziu. 

Acesta este un punct asupra căruia trebuie să ne oprim: el a lucrat pentru viitor. Cînd ne gîndim 
serios la lucrul acesta, îl vedem în istoria misiunilor atît ca un iniţiator şi un precursor, cît şi ca un 
pionier. El are proiecte mari, el concepe şi face realizări mari, şi lucrul acesta se întîmplă, 
desigur, ca să fie fidel doctrinei sale: să încerce lucruri mari pentru Dumnezeu, să aştepte lucruri 
mari de la Dumnezeu! Dar, făcînd aşa, el se arată ca un serv îndatoritor şi eficace al generaţiilor 
care vor urma. El le pregăteşte uneltele, le lărgeşi'te locul de plecare, deschide larg căile de acces 
esenţiale şi importante care vor face mai uşoare ofensivele viitoare. Succesorii săi vor avea 
pregătite şcoli, cărți şi tradiţii. Fără îndoială că el le pregăteşte traduceri ale Scripturii; dar, cu un 
zel grăbit şi cu o clarviziune surprinzătoare, el adaugă gramatici şi dicţionare. Ei vor avea totul la 
îndemînă şi, mai ales, căi desţelenite. Ei nu vor avea de altfel decît să urmeze ideile acestui 
strateg de primă mărime, judicios, deşi vizionar, străin de orice îngustime de spirit şi al cărui unic 
consemn e să acţioneze energic şi să înainteze cu repeziciune. 

Omul de acţiune care a fost el nu ne ascunde creştinul. Credinţa sa este cea a copilului şi a 
cuceritorului. Există în aventura vieţii sale şi. a operei sale ceva din exodul lui Avraam, din cel al 
lui Moi-se, ori din cel al primilor discipoli care au lăsat totul ca să-şi urmeze învățătorul. A crede, 
înseamnă a pleca, înseamnă a ieşi, înseamnă a acţiona energic într-o întreprindere care nu are altă 
temelie decît cea pe care o procură sufletului siguranţa fidelității lui Dumnezeu. Este credința 
fiilor Regatului. 

Nu se pot aprecia toate roadele unei asemenea vieţi şi unei asemenea munci. Nu unul dintre cele 
mai mici a fost această sonerie 

răsunătoare de trezire, pe care el a făcut-o să sune în biserica sa, şi, curînd, prin molipsire, în toate 
bisericile evanghelice din Europa şi din America. Societatea misionară baptistă pe care el a 
constituit-o la început împreună cu cîţiva prieteni s-a întins pe întreg teritoriul Angliei. Astăzi, 
mai mult ca oricînd, ea stă pe baricadă, şi perspectivele ei cuprind toate marile regiuni ale 
pămîntului unde rămîne posibilitatea de a predica Evanghelia. Ea nu 1-a uitat pe omuleţul chel, 
despre care nu-şi aduce aminte că şi-a început viaţa într-o mică dugheană a unui cîrpaci decît 
pentru a măsura mai eficace şi mai comod, după acest semn, minunile harului lui Dumnezeu. Da- 
că toate bisericile protestante din lume au devenit conştiente de responsabilitatea lor față de 
Jumea păgînă, dacă astăzi, cam peste tot, bisericile născute din munca grea şi îndîrjită a 
misionarilor îşi dobîndesc sau îşi cuceresc independenţa, ele ştiu că datorează nu puţin trio-ului 
din Serampore, şi celui care, din acest trio, era conducătorul necontestat. 

El a apărut într-un moment cînd era nevoie de un asemenea om. Domnul 1-a făcut să apară acolo 
unde era necesar şi la momentul necesar. înseamnă oare să îndrăznim prea mult cînd afirmăm că 
timpul pe care-l trăim este în aşteptarea unui om de acest soi? Să ne amintim. Am descoperit în 
el un om de viziune, un om de credinţă, un om de acţiune. Poate n-am arătat suficient faptul că el 
mai era un spirit revoltat şi nerăbdător. Biserica bătea pasul pe loc la răscruce, ţinută pe loc în 
incertitudine, sau în inconştienţă, sau în orbire, în orice caz în nerodnicie. Omul predestinat s-a 
ridicat, şi-a făcut cunoscută marea nemulțumire şi s-a pus în mişcare. A fost de-ajuns pentru ca, 
dintr-o dată, să se mişte ceva, şi curînd întreaga Biserică. 

Cu ce ochi privim noi astăzi Biserica în faţa noilor păgînisme care au invadat lumea, fără să 


elimine de altfel vechile măşti care dăinuie, ascunzînd înapoia prefăcătoriei învechite străvechea 
sete omenească după Dumnezeu? Noi idoli cărora li se aduce închinare, ca cei pe care lumea pare 
să-i reconstruiască, înaintea ochilor noştri, în jurul acestor iluzii şi acestor minciuni, al acestor 
înşelătorii atotputernice, irezistibile ca nişte valuri seismice. Dumnezeu este negat de către 
jumătate din omenire, neînțeles, uitat, servit pe de-a-ndoaselea de cealaltă jumătate... sau aproape. 
în tabăra biseri- 

cilor totul este nesiguranţă, nelinişte; strategii Bisericii stau aplecați deasupra hărților, circulă 
lozinci noi, se schițează regrupări, se anunţă remedii universale. Poate că nu este nevoie în 
imobilismul nostru care nu e poate decît rezultatul unor oameni brusc surprinşi de ridicarea unor 
ideologii înşelătoare, dar victorioase cu neruşinare, decît manifestarea unui om destul de puternic 
în credinţă, în cuvînt, în caracter, în stăruințăşi în mînie nobilă, pentru a-i readuce pe creştini la o 
străveche Evanghelie uitată, la esenţialul Cuvîntului lui Cristos, la motivul etern al sacrificiului 
Sau: Evanghelia Regatului (împărăției), în simplitatea ei, promisiunile ei, cerinţele ei autentice. 
Dar este totuşi necesar să descoperim în el mai mult decît un conducător, mai mult decît un profet 
în deşertul său, populat de altfel în scurtă vreme şi datorită lui de mulţimi entuziaste. Să încercăm 
să nu vedem în el, pentru o clipă, decît creştinul, omul luat din mulțime, ca oricare altul dintre 
noi. De altfel, e un om de la ţară, e un om obişnuit. E sărac şi-şi cîştigă existenţa din munca 
miîinilor sale şi din ingeniozitatea sa. Aşa se află el la început. 

Dar este un om de credinţă şi de acţiune. Credinţa fără acţiunea de ascultare e adesea un abur 
instabil care se volatilizează repede. Apostolul Iacob afirmă lucrul acesta. Credinţa în acţiune 
creează personalitatea care se eliberează de conformismele paralizante, de robiile şi de inerţiile 
colective. Creştinul începe în această credinţă şi în această ascultare. El dobîndeşte în una şi în 
cealaltă libertatea şi stofa caracterului său, de asemenea o viziune, şi, în dăruirea sa lucrării la 
care a fost chemat, o remarcabilă putere creatoare. 

Iată drumul creştinului autentic. Credinţa sa este o dăruire absolută a fiinţei sale, cu toate 
renunţările, cu toată consacrarea, cu tot devotamentul nelimitat pe care-l implică aceasta. Această 
credinţă îşi descoperă o lucrare pe măsura ei, cu toate că la început ea seamănă cu un munte de 
urcat. El perseverează, căci credinţa înseamnă fidelitate, şi victoria creştinului e în fidelitatea sa. 
Atunci se împlineşte miracolul. Harul Domnului face totul, dar el nu face nimic dacă omul nu i s- 
a consacrat cu o voinţă îndîrjită de a merge pînă la capătul cerinţelor divine, oricare ar fi ele. 
Epoca noastră, mai mult ca oricare alta, cere creştini plămădiţi în felul acesta, creştini a căror 
credinţă a devenit raţiunea de a trăi 

-66- 

şi sursa energiilor care vor face din această viaţă o lucrare frumoasă în unitatea ei, puternică în 
structura ei, rodnică în împlinirile care vor rămîne. Creştinul este un om asupra căruia Domnul 
Şi-a pus mîna pentru a-l modela, a-l conduce şi a-l arunca în mijlocul lucrărilor de îndeplinit. 
Creştinul de duminică, cu disponibilitate limitată, creştinul care doar se laudă şi se fuduleşte că 
este creştin nu mai are nici o trecere. 

Rămînînd, în simplitatea sa, la început, ca şi în oricare alt moment al dezvoltării sale, e o credinţă 
de copil. Gestul inițial şi fundamental este totdeauna acelaşi: o inimă care, într-o spontaneitate şi 
un elan care predă totul, s-a dăruit Mîntuitorului; un discipol care se încredinţează învățătorului 
care îl va forma, o voinţă mereu vigilentă, gata să răspundă la prima chemare, un asentiment total 
dat dinainte tuturor cerinţelor venite de Sus: lată-mă ca să fac voia Ta! Această consacrare care 
rezistă la orice încercare poartă semnul crucii. 

Carey se explică prin natura şi calitatea credinţei sale. Fiecare om are posibilitatea de a avea o 
asemenea credinţă, ea este la în-demîna oricărui om s-o posede şi să trăiască din ea. 


Carey e mare. Nu înseamnă să-l micşorăm dacă amintim că cei doi tovarăşi ai săi de preferință 
au fost şi ei mari, fiecare în însărcinarea sa. E drept să nu-i despărțim. Fiecare a datorat mult 
celorlalți doi. Unirea e o forță. Nici un orgoliu nu-i face să se umfle în pene. închişi în munca lor, 
în rutina unei vieţi de rugăciune şi de muncă intensă, ei înaintează an după an spre locul de 
odihnă. Wil-liam Ward pleacă primul în 1823. Marshman îi va supravieţui doar doi ani lui Carey. 
Acesta, la şaptezeci şi trei de ani, în anul 1834, îşi simte forțele părăsindu-l. Este dus uneori în 
grădina sa, pentru a putea să-i admire splendorile şi să-i soarbă miresmele. Unul dintre ultimii săi 
vizitatori, domnul Duff, un tînăr misionar, duce cu el aceste cuvinte: „Domnule Duff, tocmai mi- 
aţi vorbit despre dr. Carey... dr. Carey... Cînd voi fi plecat, să nu mai vorbiţi despre dr. Carey; 
vorbiţi despre Mîntuitorul dr. (doctorului) Carey”. 

îşi dă sufletul în 9 iunie 1834. Funerariile sale se desfăşoară în sînul unei emoţii intense, într-o 
mare mulțime în care se recunosc 

elitele europene şi indiene din Calcutta, şi în faţa înaltelor autorităţi guvernamentale. El şi-a 
redactat singur de multă vreme epitaful. Acesta este gravat pe mormîntul său. 

William Carey 

născut în 17 august 1761, 

mort în 9 iunie 1834 

Un nenorocit, un biet şi neputincios vierme al pămîntului. Mă las în braţele Tale îndurătoare. 

